CELEX: E2021C0269
Language: lv
Date: 2021-12-01 00:00:00
Title: EBTA Uzraudzības Iestādes Lēmums Nr. 269/21/COL (2021. gada 1. decembris), ar ko ievieš pārskatītas Reģionālā atbalsta pamatnostādnes 2022.–2027. gadam [2022/1047]

30.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 173/79
               
            
         EBTA UZRAUDZĪBAS IESTĀDES LĒMUMS Nr. 269/21/COL
         (2021. gada 1. decembris),
         ar ko ievieš pārskatītas Reģionālā atbalsta pamatnostādnes 2022.–2027. gadam [2022/1047]
         EBTA UZRAUDZĪBAS IESTĀDE (“UZRAUDZĪBAS IESTĀDE”),
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 61.–63. pantu un 26. protokolu,
         ņemot vērā Nolīgumu starp EBTA valstīm par Uzraudzības iestādes un Tiesas izveidi (“Uzraudzības iestādes un Tiesas nolīgums”) un jo īpaši tā 24. pantu un 5. panta 2. punkta b) apakšpunktu,
         ņemot vērā Uzraudzības iestādes un Tiesas nolīguma 3. protokolu (“3. protokols”), jo īpaši tā I daļas 1. panta 1. punktu,
         tā kā:
         Saskaņā ar Uzraudzības iestādes un Tiesas nolīguma 24. pantu Uzraudzības iestāde īsteno EEZ līguma noteikumus par valsts atbalstu.
         Saskaņā ar Uzraudzības iestādes un Tiesas nolīguma 5. panta 2. punkta b) apakšpunktu Uzraudzības iestāde sniedz paziņojumus vai izdod pamatnostādnes par EEZ līgumā regulētajiem jautājumiem, ja minētais Līgums vai Uzraudzības iestādes un Tiesas nolīgums to skaidri paredz vai ja Uzraudzības iestāde to uzskata par nepieciešamu.
         Saskaņā ar Uzraudzības iestādes un Tiesas nolīguma 3. protokola I daļas 1. panta 1. punktu Uzraudzības iestāde pastāvīgi pārskata visas esošās atbalsta piešķiršanas sistēmas EBTA valstīs un ierosina piemērotus pasākumus, kuri vajadzīgi sakarā ar iekšējā tirgus pakāpenisku attīstību vai EEZ līguma darbību.
         Eiropas Komisija (“Komisija”) 2021. gada 19. aprīlī pieņēma pārskatītas ES reģionālā valsts atbalsta pamatnostādnes (1).
         Šīs pamatnostādnes attiecas arī uz Eiropas Ekonomikas zonu.
         Visā Eiropas Ekonomikas zonā ir jānodrošina EEZ valsts atbalsta noteikumu vienāda piemērošana atbilstoši EEZ līguma 1. pantā noteiktajam viendabīguma mērķim.
         Saskaņā ar EEZ līguma XV pielikuma 11. lappusē iekļautās nodaļas “VISPĀRĪGA INFORMĀCIJA” II punktu Uzraudzības iestādei pēc apspriešanās ar Komisiju ir jāpieņem tiesību akti atbilstoši Eiropas Komisijas pieņemtajiem tiesību aktiem,
         apspriedusies ar Eiropas Komisiju,
         apspriedusies ar EBTA valstīm,
         IR PIEŅĒMUSI ŠO LĒMUMU.
         
            1. pants
            Materiālos noteikumus valsts atbalsta jomā groza, ieviešot pārskatītas reģionālā atbalsta pamatnostādnes, kas stājas spēkā šā lēmuma pieņemšanas dienā. Pārskatītās pamatnostādnes ir pievienotas šim lēmumam un ir tā neatņemama sastāvdaļa.
         
         
            2. pants
            Esošās reģionālā atbalsta pamatnostādnes 2014.–2021. gadam aizstāj, sākot ar 2022. gada 1. janvāri.
         
         
            3. pants
            Autentisks ir tikai šā lēmuma teksts angļu valodā.
         
         
            Briselē, 2021. gada 1. decembrī
            
               
                  EBTA Uzraudzības iestādes vārdā –
               
               
                  priekšsēdētāja,
               
               
                  atbildīgā kolēģijas locekle
               
               Bente ANGELL-HANSEN
            
            
               
                  kolēģijas loceklis
               
               Högni S. KRISTJÁNSSON
            
            
               
                  kolēģijas loceklis
               
               Stefan BARRIGA
            
            
               
                  līdzparakstījusies Tieslietu un administratīvo
               
               
                  lietu nodaļas direktore
               
               Melpo-Menie JOSÉPHIDÈS
            
         
         
            (1)  Publicētas OV C 153, 29.4.2021., 1. lpp.
         
      
      
         
            Reģionālā valsts atbalsta pamatnostādnes (*)
            
            
               Saturs
            
            
                        1.
                     
                     Ievads
                     83
                  
                        2.
                     
                     Tvērums un definīcijas
                     85
                  
                        2.1.
                     
                     Reģionālā atbalsta tvērums
                     85
                  
                        2.2.
                     
                     Definīcijas
                     86
                  
                        3.
                     
                     Paziņojams reģionālais atbalsts
                     89
                  
                        4.
                     
                     Attiecināmās izmaksas
                     89
                  
                        4.1.
                     
                     Ieguldījumu atbalsts
                     89
                  
                        4.1.1.
                     
                     Attiecināmo izmaksu aprēķināšana uz ieguldījumu izmaksu pamata
                     90
                  
                        4.1.2.
                     
                     Attiecināmo izmaksu aprēķināšana uz algu izmaksu pamata
                     91
                  
                        4.2.
                     
                     Darbības atbalsts
                     91
                  
                        5.
                     
                     Reģionālā atbalsta saderības novērtējums
                     91
                  
                        5.1.
                     
                     Reģionālās attīstības un kohēzijas sekmēšana
                     92
                  
                        5.1.1.
                     
                     Ieguldījumu atbalsta shēmas
                     92
                  
                        5.1.2.
                     
                     Paziņojams individuālais ieguldījumu atbalsts
                     93
                  
                        5.1.3.
                     
                     Darbības atbalsta shēmas
                     94
                  
                        5.2.
                     
                     Stimulējošā ietekme
                     94
                  
                        5.2.1.
                     
                     Ieguldījumu atbalsts
                     94
                  
                        5.2.2.
                     
                     Darbības atbalsta shēmas
                     96
                  
                        5.3.
                     
                     Valsts iejaukšanās nepieciešamība
                     96
                  
                        5.4.
                     
                     Reģionālā atbalsta piemērotība
                     96
                  
                        5.4.1.
                     
                     Piemērotība salīdzinājumā ar alternatīviem rīcībpolitikas instrumentiem
                     97
                  
                        5.4.2.
                     
                     Piemērotība salīdzinājumā ar citiem atbalsta instrumentiem
                     97
                  
                        5.5.
                     
                     Atbalsta summas samērīgums (atbalsta ierobežošana līdz nepieciešamajam minimumam)
                     97
                  
                        5.5.1.
                     
                     Ieguldījumu atbalsts
                     97
                  
                        5.5.2.
                     
                     Darbības atbalsta shēmas
                     99
                  
                        5.6.
                     
                     Izvairīšanās no nepamatotas negatīvas ietekmes uz konkurenci un tirdzniecību
                     99
                  
                        5.6.1.
                     
                     Vispārīgie apsvērumi
                     99
                  
                        5.6.2.
                     
                     Acīmredzama negatīvā ietekme uz konkurenci un tirdzniecību
                     100
                  
                        5.6.3.
                     
                     Ieguldījumu atbalsta shēmas
                     101
                  
                        5.6.4.
                     
                     Paziņojams individuālais ieguldījumu atbalsts
                     102
                  
                        5.6.5.
                     
                     Darbības atbalsta shēmas
                     103
                  
                        5.7.
                     
                     Pārredzamība
                     103
                  
                        6.
                     
                     Izvērtēšana
                     104
                  
                        7.
                     
                     Reģionālā atbalsta kartes
                     105
                  
                        7.1.
                     
                     Reģionālā atbalsta maksimālais tvērums iedzīvotāju īpatsvara izteiksmē
                     106
                  
                        7.2.
                     
                     61. panta 3. punkta a) apakšpunktā paredzētā atkāpe
                     106
                  
                        7.3.
                     
                     61. panta 3. punkta c) apakšpunktā paredzētā atkāpe
                     107
                  
                        7.3.1.
                     
                     Iepriekš definētie “c” apgabali
                     107
                  
                        7.3.2.
                     
                     Iepriekš nedefinētie “c” apgabali
                     108
                  
                        7.4.
                     
                     Atbalsta maksimālās intensitātes, kas piemērojamas reģionālajam ieguldījumu atbalstam
                     109
                  
                        7.4.1.
                     
                     Atbalsta maksimālās intensitātes “a” apgabalos
                     109
                  
                        7.4.2.
                     
                     Atbalsta maksimālās intensitātes “c” apgabalos
                     110
                  
                        7.4.3.
                     
                     Atbalsta palielinātās intensitātes MVUs
                     110
                  
                        7.4.4.
                     
                     Atbalsta palielinātās intensitātes teritorijām, kas ir tiesīgas saņemt atbalstu no TPF ()
                     110
                  
                        7.4.5.
                     
                     Atbalsta palielinātās intensitātes reģioniem ar sarūkošu iedzīvotāju skaitu
                     110
                  
                        7.5.
                     
                     Reģionālā atbalsta karšu paziņošana un to novērtēšana
                     110
                  
                        7.6.
                     
                     Grozījumi
                     111
                  
                        7.6.1.
                     
                     Iedzīvotāju tvēruma rezerve
                     111
                  
                        7.6.2.
                     
                     Starpposma pārskatīšana
                     111
                  
                        8.
                     
                     Grozījumi Reģionālā valsts atbalsta pamatnostādnēs 2014.–2020. gadam
                     111
                  
                        9.
                     
                     Reģionālā atbalsta noteikumu piemērojamība
                     112
                  
                        10.
                     
                     Pārskatu sniegšana un uzraudzība
                     112
                  
                        11.
                     
                     Pārskatīšana
                     112
                  1.   IEVADS
            
            
                     
                        1.
                     
                     
                        Pamatojoties uz EEZ līguma 61. panta 3. punkta a) un c) apakšpunktu, EBTA Uzraudzības iestāde (Uzraudzības iestāde) par saderīgu ar EEZ līguma darbību var atzīt šāda veida valsts atbalstu:
                        
                                    a)
                                 
                                 
                                    valsts atbalstu, kas veicina ekonomikas attīstību apgabalos, kur dzīves līmenis ir ārkārtīgi zems vai kur valda liels bezdarbs; un
                                 
                              
                                    b)
                                 
                                 
                                    valsts atbalstu, kas sekmē konkrētu tautsaimniecības jomu attīstību Eiropas Ekonomikas zonā (EEZ) (1).
                                 
                              Šo veidu valsts atbalstu dēvē par reģionālo atbalstu.
                     
                  
                     
                        2.
                     
                     
                        Šajās pamatnostādnēs ir paredzēti nosacījumi, saskaņā ar kuriem reģionālo atbalstu var atzīt par saderīgu ar EEZ līguma darbību. Tajās ir arī paredzēti kritēriji, pēc kuriem var noteikt apgabalus, kuri atbilst saderības nosacījumiem saskaņā ar EEZ līguma 61. panta 3. punkta a) un c) apakšpunktu.
                     
                  
                     
                        3.
                     
                     
                        Valsts atbalsta kontroles primārais mērķis reģionālā atbalsta jomā ir nodrošināt, ka reģionālās attīstības un teritoriālās kohēzijas (2) atbalsts nerada pārliecīgu negatīvu ietekmi uz EEZ valstu savstarpējās tirdzniecības apstākļiem. (3). Konkrēti, šīs kontroles mērķis ir novērst subsidēšanas sacensību, kuru var izraisīt EEZ valstu centieni piesaistīt vai paturēt uzņēmumus EEZ atbalstāmajos apgabalos, un līdz minimumam ierobežot reģionālā atbalsta ietekmi uz tirdzniecību un konkurenci.
                     
                  
                     
                        4.
                     
                     
                        Reģionālās attīstības un teritoriālās kohēzijas mērķis ir tas, kas reģionālo atbalstu atšķir no citiem atbalsta veidiem, piemēram, atbalsta pētniecībai, izstrādei un inovācijai, nodarbinātībai, mācībām, enerģētikai vai vides aizsardzībai, kam ir citi ekonomiskās attīstības mērķi saskaņā ar EEZ līguma 61. panta 3. punktu. Noteiktos apstākļos šo citu veidu atbalstam var būt atļauta lielāka atbalsta intensitāte, ja atbalsts tiek piešķirts atbalstāmajos apgabalos iedibinātiem uzņēmumiem, tādējādi atzīstot īpašās grūtības, ar kurām uzņēmumi saskaras šādos apgabalos (4).
                     
                  
                     
                        5.
                     
                     
                        Reģionālais atbalsts var būt iedarbīgs līdzeklis tikai tad, ja to izmanto ierobežotā apjomā un samērīgi un ja tas tiek vērsts uz EEZ atbalstāmajiem apgabaliem (5). Konkrētāk, atbalsta maksimālajai intensitātei būtu jāatspoguļo attiecīgo apgabalu attīstību ietekmējošo problēmu apmērs. Atbalsta radītajiem ieguvumiem atbalstāmā apgabala attīstības ziņā ir jāatsver šā atbalsta potenciāli radītie konkurences un tirdzniecības izkropļojumi (6). Atbalsta pozitīvās ietekmes relatīvais svars var atšķirties atkarībā no tā, kura EEZ līguma 61. panta 3. punktā paredzētā atkāpe ir piemērojama, proti, visnelabvēlīgākajā situācijā esošajos apgabalos, uz kuriem attiecas 61. panta 3. punkta a) apakšpunkts, var tikt pieļauts lielāks konkurences izkropļojums nekā apgabalos, uz kuriem attiecas 61. panta 3. punkta c) apakšpunkts (7).
                     
                  
                     
                        6.
                     
                     
                        Turklāt reģionālais atbalsts var efektīvi veicināt atbalstāmo apgabalu ekonomisko attīstību tikai tad, ja tas tiek piešķirts, lai šajos apgabalos stimulētu papildu ieguldījumus vai saimniecisko darbību. Konkrētos ļoti ierobežotos un skaidri noteiktos gadījumos šķēršļi, ar kuriem šie apgabali saskaras saimnieciskās darbības piesaistīšanā vai noturēšanā, var būt ar tik nopietnu vai pastāvīgu raksturu, ka attiecīgā apgabala attīstībai ar ieguldījumu atbalstu var nepietikt. Tādos gadījumos reģionālo ieguldījumu atbalstu var papildināt ar reģionālo darbības atbalstu.
                     
                  
                     
                        7.
                     
                     
                        Lai novērtētu, vai reģionālā atbalsta pamatnostādnes vēl aizvien atbilst mērķim, Eiropas Komisija (turpmāk “Komisija”) 2019. gadā sāka līdzšinējā reģionālā atbalsta satvara izvērtēšanu. Rezultāti (8) apliecināja, ka noteikumi principā darbojas labi, taču ir vajadzīgi daži uzlabojumi, ņemot vērā ekonomiskās situācijas attīstību. Turklāt, izvērtējot reģionālā atbalsta ietekmi, Komisija var ņemt vērā paziņojumus “Eiropas zaļais kurss” (9), “Jauna Eiropas industriālā stratēģija” (10) un “Eiropas digitālās nākotnes veidošana” (11), kuri prasa dažus grozījumus noteikumos. Šajā kontekstā tiek pārskatīti arī citi valsts atbalsta noteikumi, un Komisija pievērš īpašu uzmanību ikvienu tematisko pamatnostādņu darbības jomai, kā arī iespējām vienam ieguldījumam potenciāli izmantot dažādu veidu atbalstu. Tā, piemēram, atbalstu sākotnējiem ieguldījumiem jaunās, videi draudzīgās tehnoloģijās, kas sekmē nozares ražošanas procesu dekarbonizāciju, tostarp tādās energoietilpīgās nozarēs kā tērauda rūpniecība, atkarībā no to konkrētajām iezīmēm var novērtēt jo īpaši saskaņā ar valsts atbalsta noteikumiem par pētniecību, izstrādi un inovāciju vai vides aizsardzību un enerģētiku. Turklāt reģionālo atbalstu var apvienot ar citu veidu atbalstu. Piemēram, konkrēta ieguldījumu projekta vajadzībām var apvienot reģionālo atbalstu un atbalstu saskaņā ar valsts atbalsta noteikumiem par vides aizsardzību un enerģētiku, ja: attiecīgais ieguldījumu projekts sekmē kāda atbalstāmā apgabala attīstību un vienlaikus paaugstina vides aizsardzības līmeni, ieguldījums vai tā daļa kvalificējas uz atbalstu saskaņā ar abu jomu noteikumiem un ir ievēroti abu normu kopumu noteikumi. Tādā veidā EEZ valstis var optimāli stimulēt abu mērķu sasniegšanu, vienlaikus izvairoties no pārmērīgas kompensācijas. […] (12).
                     
                  
                     
                        7.a
                     
                     
                        Uzraudzības iestāde norāda, ka daži rīcībpolitikas instrumenti un tiesību normas, uz ko atsaucas Komisija, var netikt iekļautas EEZ līgumā. Tomēr, lai nodrošinātu valsts atbalsta noteikumu vienveidīgu piemērošanu un vienlīdzīgus konkurences noteikumus visā EEZ, Uzraudzības iestāde, vērtēdama reģionālā atbalsta saderību ar EEZ līguma darbību, kopumā piemēro tos pašus atsauces punktus kā Komisijas pamatnostādnēs, vienlaikus ņemot vērā EEZ EBTA valstu specifisko tiesisko situāciju (*). Tāpēc šajās pamatnostādnēs ir iekļautas atsauces uz Eiropas Savienības tiesību aktiem un politikas dokumentiem, kas minēti Komisijas pamatnostādnēs (**). Tas nenozīmē, ka EEZ EBTA valstīm ir pienākums ievērot tiesību aktus, kas nav iekļauti EEZ līgumā.
                     
                  
                     
                        8.
                     
                     
                        Reaģējot uz ekonomikas traucējumiem Covid-19 pandēmijas dēļ, Komisija ieviesa tādus mērķorientētus instrumentus kā valsts atbalsta pasākumu pagaidu regulējums (13). Iespējams, ka dažos apgabalos pandēmija atstās ilgstošākas sekas nekā citos. Pašlaik ir pāragri prognozēt pandēmijas ietekmi vidējā termiņā un ilgtermiņā un to, kurus apgabalus tā būs skārusi īpaši. Tāpēc Uzraudzības iestāde plāno 2023. gadā veikt reģionālā atbalsta karšu starpposma pārskatīšanu, kurā tiks ņemta vērā jaunākā pieejamā statistika.
                     
                  2.   TVĒRUMS UN DEFINĪCIJAS
            
            2.1.   Reģionālā atbalsta tvērums
            
            
                     
                        9.
                     
                     
                        Šajās pamatnostādnēs paredzētie saderības nosacījumi ir piemērojami gan paziņojamām reģionālā atbalsta shēmām, gan paziņojamam individuālajam atbalstam.
                     
                  
                     
                        10.
                     
                     
                        Šīs pamatnostādnes nav piemērojamas valsts atbalstam, kuru piešķir tērauda (14), lignīta (15) un ogļu (16) nozarēs.
                     
                  
                     
                        11.
                     
                     
                        Uzraudzības iestāde šajās pamatnostādnēs noteiktos principus piemēros reģionālajam atbalstam visās pārējās saimnieciskās darbības nozarēs, uz kurām attiecas EEZ līguma piemērošanas joma, atskaitot nozares, uz kurām attiecas īpaši valsts atbalsta noteikumi un pie kurām pieder […] (17) (18) transports (19), platjosla (20) un enerģētika (21) (izņēmums ir gadījumi, kad valsts atbalstu minētajās nozarēs piešķir saskaņā ar horizontālā reģionālā darbības atbalsta shēmu).
                     
                  
                     
                        12.
                     
                     
                        Uzraudzības iestāde šajās pamatnostādnēs noteiktos principus piemēros atbalstam lauksaimniecības produktu pārstrādei nelauksaimnieciskajos produktos un to tirdzniecībai (22).
                     
                  
                     
                        13.
                     
                     
                        Reģionālie šķēršļi attiecībā uz ieguldījumiem vai saimnieciskās darbības noturēšanu atbalstāmajos apgabalos lielos uzņēmumus parasti skar mazāk nekā mazos un vidējos uzņēmumus (MVU). Pirmkārt, lielie uzņēmumi var vieglāk piekļūt kapitālam un saņemt kredītus pasaules tirgos, un tie mazāk saskaras ar šķēršļiem, ko rada ierobežotāks finanšu pakalpojumu piedāvājums atbalstāmajos apgabalos. Otrkārt, lielo uzņēmumu ieguldījumiem var būt raksturīgi apjomradīti ietaupījumi, kas samazina ar konkrēto atrašanās vietu saistītās sākotnējās izmaksas, un daudzējādā ziņā tie nav piesaistīti apgabalam, kurā tie tiek veikti. Treškārt, lielajiem uzņēmumiem, kas plāno veikt ieguldījumus, parasti ir spēcīgas pozīcijas iepretim iestādēm, kā rezultātā atbalsts var tikt piešķirts bez vajadzības vai pienācīga attaisnojuma. Visbeidzot, lielie uzņēmumi biežāk ir nozīmīgi dalībnieki konkrētajā tirgū, un līdz ar to ieguldījumi, kuriem tiek piešķirts atbalsts, var izkropļot konkurenci un tirdzniecību iekšējā tirgū.
                     
                  
                     
                        14.
                     
                     
                        Tā kā ir maz ticams, ka lielo uzņēmumu ieguldījumiem paredzētam reģionālajam atbalstam būtu stimulējoša ietekme, to principā nevar atzīt par saderīgu ar EEZ līguma darbību saskaņā ar EEZ līguma 61. panta 3. punkta c) apakšpunktu, izņemot, ja šādu atbalstu saskaņā ar šo pamatnostādņu kritērijiem piešķir sākotnējiem ieguldījumiem, ar kuriem šajos “c” apgabalos tiek radīta jauna saimnieciskā darbība. […] (23) (24).
                     
                  
                     
                        15.
                     
                     
                        Reģionālais atbalsts, kura mērķis ir mazināt uzņēmuma kārtējos izdevumus, ir darbības atbalsts. Darbības atbalstu var atzīt par saderīgu tikai tad, ja var pierādīt, ka tas ir nepieciešams konkrētā apgabala attīstībai, piemēram, ja tā mērķis ir mazināt konkrētas grūtības, ar kurām MVU saskaras visnelabvēlīgākajā situācijā esošajos apgabalos (saskaņā ar EEZ līguma 61. panta 3. punkta a) apakšpunktu), ja ar to kompensē papildu izmaksas, ko rada saimnieciskās darbības veikšana tālākajos reģionos, vai ja tas novērš vai mazina apdzīvotības sarukšanu mazapdzīvotos un ļoti mazapdzīvotos apgabalos.
                     
                  
                     
                        16.
                     
                     
                        Šīs pamatnostādnes neattiecas uz darbības atbalstu uzņēmumiem, kuru pamatdarbība ietilpst NACE 2. red. saimniecisko darbību statistiskās klasifikācijas (25) K iedaļā “Finanšu un apdrošināšanas darbības”, un uzņēmumiem, kuri veic darbību grupas ietvaros un kuru pamatdarbība ietilpst NACE 2. red. klasē 70.10 “Centrālo biroju darbība” vai klasē 70.22 “Konsultēšana komercdarbībā un vadībzinībās”.
                     
                  
                     
                        17.
                     
                     
                        Reģionālo atbalstu nevar piešķirt grūtībās nonākušiem uzņēmumiem, kuru definīcija šajās pamatnostādnēs atbilst definīcijai, kas sniegta Pamatnostādnēs par valsts atbalstu grūtībās nonākušu nefinanšu uzņēmumu glābšanai un pārstrukturēšanai (26).
                     
                  
                     
                        18.
                     
                     
                        Novērtējot reģionālo atbalstu uzņēmumam, uz kuru attiecas neizpildīts atgūšanas rīkojums saskaņā ar iepriekšēju Uzraudzības iestādes lēmumu, ar kuru atbalsts atzīts par nelikumīgu un nesaderīgu ar EEZ līguma darbību, Uzraudzības iestāde ņems vērā atbalstu, kas vēl jāatgūst (27).
                     
                  2.2.   Definīcijas
            
            
                     
                        19.
                     
                     
                        Šajās pamatnostādnēs ir lietoti šādi termini:
                        
                                    1)
                                 
                                 
                                    ““a” apgabali” ir apgabali, kas noteikti reģionālā atbalsta kartē saskaņā ar EEZ līguma 61. panta 3. punkta a) apakšpunktu, un ““c” apgabali” ir apgabali, kas noteikti reģionālā atbalsta kartē saskaņā ar EEZ līguma 61. panta 3. punkta c) apakšpunktu;
                                 
                              
                                    2)
                                 
                                 
                                    “ad hoc atbalsts” ir atbalsts, kurš netiek piešķirts uz shēmas pamata;
                                 
                              
                                    3)
                                 
                                 
                                    “atbalsta koriģētā summa” ir atbalsta maksimāli pieļaujamā summa lielam ieguldījumu projektam, kas aprēķināta saskaņā ar šādu formulu:
                                    
                                                3.1.
                                             
                                             
                                                atbalsta koriģētā summa = R × (A + 0,50 × B + 0,34 × C),
                                             
                                          
                                                3.2.
                                             
                                             
                                                kur: R – atbalsta maksimālā intensitāte, kura piemērojama attiecīgajā apgabalā (neskaitot atbalsta palielināto intensitāti MVU gadījumā); A – attiecināmo izmaksu pirmie 50 miljoni EUR; B – attiecināmo izmaksu daļa, kas ir robežās no 50 miljoniem EUR līdz 100 miljoniem EUR; C – attiecināmo izmaksu daļa, kas ir virs 100 miljoniem EUR;
                                             
                                          
                              
                                    4)
                                 
                                 
                                    “atbalsta intensitāte” ir dotācijas bruto ekvivalents, kas izteikts procentos no attiecināmajām izmaksām;
                                 
                              
                                    5)
                                 
                                 
                                    “atbalstāmais apgabals” ir “a” apgabals vai “c” apgabals;
                                 
                              
                                    6)
                                 
                                 
                                    “ieguldījuma pabeigšana” ir brīdis, kad valsts iestādes attiecīgo ieguldījumu atzīst par pabeigtu vai kad pagājuši trīs gadi no darbu sākuma, atkarībā no tā, kurš nosacījums īstenojas agrāk;
                                 
                              
                                    7)
                                 
                                 
                                    “atbalsta piešķiršanas diena” ir diena, kad atbalsta saņēmējam saskaņā ar piemērojamo valsts tiesisko regulējumu ir nodotas likumīgās tiesības saņemt atbalstu;
                                 
                              
                                    8)
                                 
                                 
                                    “ES27” ir visas 27 dalībvalstis (izņemot Ziemeļīriju) (*);
                                    
                                                8.a
                                             
                                             
                                                “EEZ valstis” ir ES27 un EEZ EBTA valstis;
                                             
                                          
                                                8.b
                                             
                                             
                                                “EEZ EBTA valstis” ir Islande, Lihtenšteina un Norvēģija;
                                             
                                          
                              
                                    9)
                                 
                                 
                                    “izvērtējuma plāns” ir dokuments, kas attiecas uz vienu vai vairākām atbalsta shēmām un kā minimums satur šādus elementus: izvērtējamā atbalsta mērķi, izvērtējuma jautājumi, rezultātu rādītāji, izvērtējuma veikšanai paredzētā metode, datu vākšanas prasības, paredzētais izvērtējuma grafiks, ieskaitot starpposma un galīgā izvērtējuma ziņojuma iesniegšanas datumu, apraksts par neatkarīgo struktūru, kas veiks izvērtējumu, vai tās atlasei izmantojamo kritēriju uzskaitījums un kārtība, kādā izvērtējums tiks publiskots;
                                 
                              
                                    10)
                                 
                                 
                                    “dotācijas bruto ekvivalents” ir diskontētā summa, kuru veido atbalsts, cik liels tas būtu, ja atbalsta saņēmējam to piešķirtu dotācijas veidā, pirms nodokļu un citu maksu atskaitīšanas, aprēķināta uz atbalsta piešķiršanas datumu vai datumu, kad par atbalstu paziņots Uzraudzības iestādei, izvēloties agrāko no šiem datumiem un izmantojot minētajā datumā piemērojamo atsauces likmi;
                                 
                              
                                    11)
                                 
                                 
                                    “horizontālā reģionālā darbības atbalsta shēma” ir akts, uz kura pamata tajā vispārīgi un abstrakti definētajiem uzņēmumiem var bez jebkādiem papildu īstenošanas pasākumiem piešķirt individuālo darbības atbalstu. Šīs definīcijas ietvaros nozares atbalsta shēmu nevar uzskatīt par horizontālā reģionālā darbības atbalsta shēmu;
                                 
                              
                                    12)
                                 
                                 
                                    “individuālais atbalsts” ir ad hoc atbalsts vai paziņojams atbalsts, kuru individuāliem saņēmējiem piešķir uz atbalsta shēmas pamata;
                                 
                              
                                    13)
                                 
                                 
                                    “sākotnējais ieguldījums” ir:
                                    
                                                a)
                                             
                                             
                                                ieguldījums materiālajos un nemateriālajos aktīvos saistībā ar vienu vai vairākām šādām darbībām:
                                                
                                                            —
                                                         
                                                         
                                                            jaunas uzņēmējdarbības vietas izveide,
                                                         
                                                      
                                                            —
                                                         
                                                         
                                                            esošas uzņēmējdarbības vietas jaudas palielināšana,
                                                         
                                                      
                                                            —
                                                         
                                                         
                                                            izlaides dažādošana attiecīgajā uzņēmējdarbības vietā ar produktiem (28), kas iepriekš tur netika ražoti, vai
                                                         
                                                      
                                                            —
                                                         
                                                         
                                                            produktu, uz kuriem attiecas ieguldījums attiecīgajā uzņēmējdarbības vietā, vispārējā ražošanas procesa būtiskas izmaiņas, vai
                                                         
                                                      
                                          
                                                b)
                                             
                                             
                                                tādai uzņēmējdarbības vietai piederošu aktīvu iegāde, kas ir slēgta vai tiktu slēgta, ja tā netiktu nopirkta. Uzņēmuma kapitāldaļu parasta iegāde nekvalificējas kā sākotnējais ieguldījums.
                                             
                                          Tādējādi aizstāšanas ieguldījumi nav uzskatāmi par sākotnējiem ieguldījumiem;
                                 
                              
                                    14)
                                 
                                 
                                    “sākotnējais ieguldījums jaunā saimnieciskajā darbībā” ir:
                                    
                                                a)
                                             
                                             
                                                ieguldījums materiālajos un nemateriālajos aktīvos saistībā ar vienu vai vairākām šādām darbībām:
                                                
                                                            —
                                                         
                                                         
                                                            jaunas uzņēmējdarbības vietas izveide vai
                                                         
                                                      
                                                            —
                                                         
                                                         
                                                            darbības dažādošana uzņēmējdarbības vietā ar nosacījumu, ka jaunā darbība nav tā pati vai līdzīga darbība kā tā, kas uzņēmējdarbības vietā tika veikta iepriekš; vai
                                                         
                                                      
                                          
                                                b)
                                             
                                             
                                                tādai uzņēmējdarbības vietai piederošu aktīvu iegāde, kas ir slēgta vai tiktu slēgta, ja tā netiktu nopirkta, ar nosacījumu, ka jaunā darbība, kuru paredzēts veikt, izmantojot iegādātos aktīvus, nav tā pati vai līdzīga darbība kā tā, kas uzņēmējdarbības vietā tika veikta pirms iegādes. Uzņēmuma kapitāldaļu parasta iegāde nekvalificējas kā sākotnējais ieguldījums jaunā saimnieciskajā darbībā;
                                             
                                          
                              
                                    15)
                                 
                                 
                                    “nemateriālie aktīvi” ir aktīvi, kas nav konkretizēti fiziskā vai finanšu formā, piemēram, patentu tiesības, licences, zinātība vai cits intelektuālais īpašums;
                                 
                              
                                    16)
                                 
                                 
                                    “darbvietu radīšana” ir konkrētā uzņēmējdarbības vietā nodarbināto darbinieku skaita neto pieaugums salīdzinājumā ar vidējo rādītāju iepriekšējo 12 mēnešu laikā, kuru iegūst, no radīto darbvietu skaita atņemot attiecīgajā periodā zaudētās darbvietas, kas izteiktas gada darbaspēka vienībās;
                                 
                              
                                    17)
                                 
                                 
                                    “lielie uzņēmumi” ir uzņēmumi, kas nekvalificējas kā MVU saskaņā ar 28) apakšpunkta nosacījumiem;
                                 
                              
                                    18)
                                 
                                 
                                    “liels ieguldījumu projekts” ir sākotnējais ieguldījums, kura attiecināmās izmaksas pārsniedz 50 miljonus EUR;
                                 
                              
                                    19)
                                 
                                 
                                    “atbalsta maksimālā intensitāte” ir attiecīgā 7.4. iedaļā noteiktā atbalsta intensitāte, kas atspoguļota reģionālā atbalsta kartē (ieskaitot atbalsta palielināto intensitāti MVU gadījumā);
                                 
                              
                                    20)
                                 
                                 
                                    “darbinieku skaits” ir gada darbaspēka vienību skaits, tas ir, to personu skaits, kuras gadu ir nodarbinātas uz pilnu slodzi; personas, kuras nodarbinātas uz nepilnu slodzi vai sezonāli, tiek uzskaitītas, izmantojot gada darbaspēka vienību decimāldaļas;
                                 
                              
                                    21)
                                 
                                 
                                    […] (29);
                                 
                              
                                    22)
                                 
                                 
                                    “darbības atbalsts” ir atbalsts, kura mērķis ir mazināt uzņēmuma kārtējos izdevumus, kas ietver tādas izmaksu kategorijas kā izmaksas par personālu, materiāliem, ārpakalpojumiem, komunikācijām, energoresursiem, uzturēšanu, īri un administrāciju, bet neietver amortizācijas atskaitījumus un finansēšanas izmaksas, ja tie ir bijuši iekļauti reģionālā ieguldījumu atbalsta attiecināmajās izmaksās;
                                 
                              
                                    23)
                                 
                                 
                                    “reģionālā atbalsta karte” ir Uzraudzības iestādes apstiprināts saraksts ar apgabaliem, kurus EEZ EBTA valsts norādījusi saskaņā ar šajās pamatnostādnēs paredzētajiem nosacījumiem;
                                 
                              
                                    24)
                                 
                                 
                                    “pārcelšana” ir tās pašas vai līdzīgas darbības vai tās daļas pārvietošana no uzņēmējdarbības vietas vienā EEZ līguma līgumslēdzējā pusē (sākotnējā uzņēmējdarbības vieta) uz uzņēmējdarbības vietu, kurā tiek veikts atbalstāmais ieguldījums un kura atrodas citā EEZ līguma līgumslēdzējā pusē (atbalstāmā uzņēmējdarbības vieta). Pārvietošana ir konstatējama, ja produkts sākotnējā un atbalstāmajā uzņēmējdarbības vietā vismaz daļēji kalpo tādiem pašiem mērķiem un apmierina tāda paša veida klientu prasības vai vajadzības, un tajā pašā vai līdzīgā darbībā vienā no saņēmēja sākotnējām uzņēmējdarbības vietām EEZ tiek zaudētas darbvietas;
                                 
                              
                                    25)
                                 
                                 
                                    “tā pati vai līdzīga darbība” ir darbība, kas ietilpst tajā pašā NACE 2. red. saimniecisko darbību statistiskās klasifikācijas klasē (četrciparu kods);
                                 
                              
                                    26)
                                 
                                 
                                    “nozares atbalsta shēma” ir shēma, kas attiecas uz darbībām, kuras ietilpst mazāk nekā piecās NACE 2. red. statistiskās klasifikācijas klasēs (četrciparu kods);
                                 
                              
                                    27)
                                 
                                 
                                    “vienots ieguldījumu projekts” ir visi sākotnējie ieguldījumi, kuri attiecas uz to pašu vai līdzīgu darbību un kurus konkrētais atbalsta saņēmējs (grupas līmenī) sāk triju gadu laikā no dienas, kad tajā pašā 3. līmeņa statistikas reģionā (30) sākti darbi pie cita atbalstītā ieguldījuma;
                                 
                              
                                    28)
                                 
                                 
                                    “MVU” ir uzņēmumi, kuri atbilst nosacījumiem, kas paredzēti Uzraudzības iestādes 2006. gada 19. aprīļa pamatnostādnēs par atbalstu mikrouzņēmumiem, maziem un vidējiem uzņēmumiem (31);
                                 
                              
                                    29)
                                 
                                 
                                    “darbu sākums” ir vai nu ar ieguldījumu saistīto būvdarbu sākums, vai pirmā juridiski saistošā apņemšanās pasūtīt aprīkojumu vai citas saistības, kas ieguldījumu padara neatgriezenisku, atkarībā no tā, kurš notikums iestājas agrāk. Zemes pirkšanu un tādus sagatavošanās darbus kā atļauju saņemšana un priekšizpētes veikšana neuzskata par darbu sākumu. Attiecībā uz pārņemšanu “darbu sākums” ir datums, kad tiek iegādāti aktīvi, kas ir tieši saistīti ar iegādāto uzņēmējdarbības vietu;
                                 
                              
                                    30)
                                 
                                 
                                    “mazapdzīvoti apgabali” ir apgabali, kurus attiecīgā EEZ EBTA valsts norādījusi saskaņā ar 169. punktu;
                                 
                              
                                    31)
                                 
                                 
                                    “materiālie aktīvi” ir tādi aktīvi kā zeme, ēkas, ražotnes, tehnika un aprīkojums;
                                 
                              
                                    32)
                                 
                                 
                                    “ļoti mazapdzīvoti apgabali” ir 2. līmeņa statistikas reģioni ar mazāk nekā astoņiem iedzīvotājiem uz km2 vai 2. līmeņa statistikas reģionu daļas, kuras attiecīgā EEZ EBTA valsts norādījusi saskaņā ar 169. punktu;
                                 
                              
                                    33)
                                 
                                 
                                    “algu izmaksas” ir kopējā summa, kas atbalsta saņēmējam ir faktiski jāsedz attiecībā uz konkrētajām darbvietām, un ietver konkrētā periodā maksājamo bruto algu (pirms nodokļu nomaksas) un tādas obligātās iemaksas kā maksājumi par sociālo apdrošināšanu, bērnu aprūpi un senioru aprūpi.
                                 
                              
                  3.   PAZIŅOJAMS REĢIONĀLAIS ATBALSTS
            
            
                     
                        20.
                     
                     
                        EEZ EBTA valstīm saskaņā ar Nolīguma starp EBTA valstīm par Uzraudzības iestādes un Tiesas izveidi 3. protokola (“3. protokols”) I daļas 1. panta 3. punktu principā ir jāpaziņo par reģionālo atbalstu, izņemot pasākumus, kuri atbilst nosacījumiem, kas paredzēti grupu atbrīvojuma regulā, kura iekļauta EEZ līgumā ar XV pielikumu (32).
                     
                  
                     
                        21.
                     
                     
                        Uzraudzības iestāde piemēros šīs pamatnostādnes paziņojamām reģionālā atbalsta shēmām un paziņojamam individuālajam reģionālajam atbalstam.
                     
                  
                     
                        22.
                     
                     
                        Attiecībā uz individuālo atbalstu, kuru piešķir saskaņā ar paziņotu shēmu, 3. protokola I daļas 1. panta 3. punktā noteiktais paziņošanas pienākums attiecas, ja atbalsts no visiem avotiem pārsniedz individuālā atbalsta paziņošanas robežvērtības, kas reģionālajam ieguldījumu atbalstam noteiktas Vispārējā grupu atbrīvojuma regulā (33) (“VGAR”).
                     
                  
                     
                        23.
                     
                     
                        Uz individuālo atbalstu, kuru piešķir saskaņā ar paziņotu shēmu, 3. protokola I daļas 1. panta 3. punktā noteiktais paziņošanas pienākums neattiecas gadījumos, kad saņēmējs:
                        
                                    a)
                                 
                                 
                                    ir apliecinājis, ka pēdējo divu gadu laikā pirms pieteikšanās uz atbalstu nav pārcēlies uz uzņēmējdarbības vietu, kurā paredzēts veikt sākotnējo atbalstāmo ieguldījumu; un
                                 
                              
                                    b)
                                 
                                 
                                    ir apņēmies nepārcelties vismaz divus gadus pēc sākotnējā ieguldījuma pabeigšanas.
                                 
                              
                  4.   ATTIECINĀMĀS IZMAKSAS
            
            4.1.   Ieguldījumu atbalsts
            
            
                     
                        24.
                     
                     
                        Attiecināmās izmaksas ir šādas:
                        
                                    1)
                                 
                                 
                                    izmaksas par ieguldījumiem materiālajos un nemateriālajos aktīvos; vai
                                 
                              
                                    2)
                                 
                                 
                                    lēstās algu izmaksas, kas izriet no sākotnējā ieguldījuma rezultātā radītajām darbvietām, rēķinot par divu gadu periodu; vai
                                 
                              
                                    3)
                                 
                                 
                                    šā punkta 1) un 2) apakšpunktā minēto izmaksu kombinācija, nepārsniedzot lielāko no summām, kas atbilst 1) vai 2) apakšpunktam.
                                 
                              
                  
                     
                        25.
                     
                     
                        Ja attiecināmo izmaksu tāme sagatavota, balstoties uz izmaksām par ieguldījumiem materiālajos un nemateriālajos aktīvos, attiecināmas ir tikai tās aktīvu izmaksas, kas atbilst sākotnējam ieguldījumam atbalsta saņēmēja uzņēmējdarbības vietā, kura atrodas konkrētajā atbalstāmajā apgabalā.
                     
                  
                     
                        26.
                     
                     
                        Atkāpjoties no 25. punkta nosacījuma, uzņēmums, kas iegādājas (vai saražo) piegādātāju aprīkošanas (34) aktīvus, var iekļaut tos savās attiecināmajās izmaksās, ja šie aktīvi visu minimālo periodu, kas lielajiem uzņēmumiem ir pieci gadi, bet MVU – trīs gadi, tiek izmantoti atbalsta saņēmēja apstrādes vai montāžas darbībām, kas ir tieši saistītas ar ražošanas procesu, kurš balstās uz atbalsta saņēmējam piešķirto sākotnējo ieguldījumu atbalstu. Šī atkāpe ir piemērojama, ja piegādātāja uzņēmējdarbības vieta atrodas atbalstāmā apgabalā, piegādātājs pats attiecībā uz konkrētajiem aktīviem nesaņem reģionālo ieguldījumu atbalstu vai ieguldījumu atbalstu MVU saskaņā ar VGAR 17. pantu un atbalsta intensitāte nepārsniedz attiecīgo atbalsta maksimālo intensitāti, kas piemērojama piegādātāja uzņēmējdarbības vietā. Atbalsta intensitātes koriģēšana lielajiem ieguldījumu projektiem attiecas arī uz atbalstu par piegādātāju aprīkošanas aktīviem, jo tos uzskata par piederīgiem sākotnējā ieguldījuma kopējām ieguldījumu izmaksām.
                     
                  4.1.1.   Attiecināmo izmaksu aprēķināšana uz ieguldījumu izmaksu pamata
            
            
                     
                        27.
                     
                     
                        Iegādātajiem aktīviem ir jābūt jauniem, izņemot, ja tos iegādājas MVU, un izņemot uzņēmējdarbības vietas iegādi (35).
                     
                  
                     
                        28.
                     
                     
                        Attiecībā uz MVU par attiecināmajām izmaksām var uzskatīt arī līdz 50 % no priekšizpētes vai konsultāciju izmaksām, kas saistītas ar ieguldījumu.
                     
                  
                     
                        29.
                     
                     
                        Attiecībā uz atbalstu, ko piešķir lielajiem uzņēmumiem būtisku izmaiņu veikšanai ražošanas procesā, attiecināmajām izmaksām jāpārsniedz ar modernizējamo darbību saistīto aktīvu amortizācija pēdējo triju fiskālo gadu laikā.
                     
                  
                     
                        30.
                     
                     
                        Attiecībā uz atbalstu, ko piešķir esošas uzņēmējdarbības vietas darbības dažādošanai, attiecināmajām izmaksām vismaz par 200 % jāpārsniedz atkārtoti izmantoto aktīvu uzskaites vērtība, kas reģistrēta iepriekšējā fiskālajā gadā pirms darbu sākšanas.
                     
                  
                     
                        31.
                     
                     
                        Ar materiālo aktīvu nomu saistītās izmaksas var ņemt vērā, ja ir ievēroti šādi nosacījumi:
                        
                                    1)
                                 
                                 
                                    ja tiek nomāta zeme un ēkas, lielo uzņēmumu gadījumā nomai jāilgst vismaz piecus gadus, bet MVU gadījumā vismaz trīs gadus pēc ieguldījuma pabeigšanas paredzamā datuma;
                                 
                              
                                    2)
                                 
                                 
                                    ja tiek nomāta ražotne vai tehnika, nomai jābūt finanšu izpirkumnomai (līzingam) un tās līgumā jābūt noteiktam atbalsta saņēmēja pienākumam pēc nomas termiņa beigām aktīvus izpirkt.
                                 
                              
                  
                     
                        32.
                     
                     
                        Attiecībā uz sākotnējiem ieguldījumiem, kas minēti 19. punkta 13) apakšpunkta b) punktā vai 14) apakšpunkta b) punktā, principā ņem vērā tikai izmaksas par aktīvu iegādi no trešām personām, kas nav saistītas ar pircēju. Tomēr nosacījums par aktīvu iegādi no trešām personām, kas nav saistītas ar pircēju, nav piemērojams, ja sākotnējā īpašnieka ģimenes loceklis vai darbinieks pārņem mazu uzņēmumu. Darījumam jānotiek atbilstoši tirgus nosacījumiem. Ja uzņēmējdarbības vietas aktīvu iegāde tiek apvienota ar papildu ieguldījumiem, par kuriem var saņemt reģionālo atbalstu, šo papildu ieguldījumu attiecināmās izmaksas jāpieskaita uzņēmējdarbības vietas aktīvu iegādes izmaksām.
                     
                  
                     
                        33.
                     
                     
                        Attiecībā uz lielajiem uzņēmumiem nemateriālo aktīvu izmaksas ir attiecināmas lielākais 50 % apmērā no sākotnējā ieguldījuma kopējām attiecināmajām ieguldījumu izmaksām. Attiecībā uz MVU nemateriālo aktīvu izmaksas ir attiecināmas 100 % apmērā.
                     
                  
                     
                        34.
                     
                     
                        Nemateriālajiem aktīviem, kurus var ņemt vērā ieguldījumu izmaksu aprēķinā, jāpaliek piesaistītiem attiecīgajam apgabalam, un tos nevar pārnest uz citiem apgabaliem. Tālab nemateriālajiem aktīviem ir jāatbilst šādiem nosacījumiem:
                        
                                    1)
                                 
                                 
                                    tie jāizmanto vienīgi uzņēmējdarbības vietā, kas saņem atbalstu;
                                 
                              
                                    2)
                                 
                                 
                                    tiem jābūt amortizējamiem;
                                 
                              
                                    3)
                                 
                                 
                                    tiem jābūt iegādātiem atbilstoši tirgus nosacījumiem, no trešām personām, kas nav saistītas ar pircēju;
                                 
                              
                                    4)
                                 
                                 
                                    tiem jābūt iekļautiem atbalstu saņemošā uzņēmuma aktīvos un vismaz piecus gadus (MVU gadījumā trīs gadus) jāpaliek piesaistītiem projektam, kuram tiek piešķirts atbalsts.
                                 
                              
                  4.1.2.   Attiecināmo izmaksu aprēķināšana uz algu izmaksu pamata
            
            
                     
                        35.
                     
                     
                        Reģionālo atbalstu var aprēķināt arī, pamatojoties uz lēstajām algu izmaksām, kas izriet no sākotnējā ieguldījuma rezultātā radītajām darbvietām. No atbalsta var kompensēt tikai algu izmaksas, kas izriet no darbvietu radīšanas, rēķinot par divu gadu periodu, un attiecīgā atbalsta intensitāte nevar pārsniegt attiecīgajā apgabalā piemērojamo atbalsta maksimālo intensitāti.
                     
                  
                     
                        36.
                     
                     
                        Attiecināmās izmaksas aprēķinot uz lēsto algu izmaksu pamata, kā minēts 35. punktā, jābūt izpildītiem šādiem nosacījumiem:
                        
                                    1)
                                 
                                 
                                    ieguldījumu projektam jārada darbvietas;
                                 
                              
                                    2)
                                 
                                 
                                    katrai amata vietai jātiek aizpildītai triju gadu laikā no ieguldījuma pabeigšanas;
                                 
                              
                                    3)
                                 
                                 
                                    katra darbvieta, kas radīta ieguldījuma rezultātā, attiecīgajā apgabalā jāsaglabā vismaz piecus gadus vai MVU gadījumā trīs gadus no dienas, kad attiecīgā amata vieta pirmo reizi aizpildīta.
                                 
                              
                  4.2.   Darbības atbalsts
            
            
                     
                        37.
                     
                     
                        Darbības atbalsta shēmu attiecināmajām izmaksām jābūt iepriekš noteiktām, un EEZ EBTA valstij jāpierāda, ka tās ir pilnībā attiecināmas uz problēmām, kuru risināšanai atbalsts paredzēts.
                     
                  
                     
                        38.
                     
                     
                        […].
                     
                  5.   REĢIONĀLĀ ATBALSTA SADERĪBAS NOVĒRTĒJUMS
            
            
                     
                        39.
                     
                     
                        Uzraudzības iestāde reģionālā atbalsta pasākumu atzīs par saderīgu ar EEZ līguma 61. panta 3. punktu tikai tad, ja atbalsts sekmē reģionālo attīstību un kohēziju. Atbalsta mērķim jābūt vai nu ekonomikas attīstības veicināšanai “a” apgabalos, vai attīstības veicināšanai “c” apgabalos (5.1. iedaļa), un papildus tam ir jāatbilst ikvienam no šiem kritērijiem:
                        
                                    1)
                                 
                                 
                                    stimulējošā ietekme – atbalstam ir jāmaina attiecīgo uzņēmumu rīcība tādējādi, ka tie veic papildu darbības, kuras tie bez šā atbalsta neveiktu vai veiktu ierobežotā vai atšķirīgā veidā vai citā vietā (5.2. iedaļa);
                                 
                              
                                    2)
                                 
                                 
                                    valsts iejaukšanās nepieciešamība – valsts atbalsta pasākumam jābūt vērstam uz tādas situācijas risināšanu, kurā ar atbalstu var panākt būtisku uzlabojumu, ko tirgus pats nespētu nodrošināt, piemēram, novēršot tirgus nepilnību vai atrisinot taisnīguma vai kohēzijas problēmu (5.3. iedaļa);
                                 
                              
                                    3)
                                 
                                 
                                    atbalsta pasākuma piemērotība – ierosinātajam atbalsta pasākumam ir jābūt piemērotam rīcībpolitikas instrumentam atbalsta mērķa sasniegšanai (5.4. iedaļa);
                                 
                              
                                    4)
                                 
                                 
                                    atbalsta samērīgums (līdz minimumam ierobežots atbalsts) – atbalsta summai jābūt ierobežotai līdz minimumam, kas nepieciešams papildu ieguldījumu vai darbību stimulēšanai attiecīgajā apgabalā (5.5. iedaļa);
                                 
                              
                                    5)
                                 
                                 
                                    izvairīšanās no nepamatotas negatīvās ietekmes uz konkurenci un tirdzniecību starp EEZ valstīm – atbalsta pozitīvajai ietekmei ir jāatsver tā negatīvā ietekme uz konkurenci un tirdzniecību (5.6. iedaļa);
                                 
                              
                                    6)
                                 
                                 
                                    atbalsta pārredzamība – EEZ valstīm, Uzraudzības iestādei, ekonomikas dalībniekiem un sabiedrībai ir jāspēj vienkārši piekļūt visiem attiecīgajiem aktiem un informācijai par piešķirto atbalstu (5.7. iedaļa).
                                 
                              
                  
                     
                        40.
                     
                     
                        Turklāt vispārējā samēra labad noteiktu kategoriju shēmām var tikt izvirzīta prasība veikt ex post izvērtējumu, kas aprakstīts 6. iedaļā. Tādos gadījumos Uzraudzības iestāde var ierobežot šo shēmu darbības ilgumu (parasti līdz četriem gadiem vai mazāk) ar iespēju pēc tam paziņot par to darbības pagarināšanu.
                     
                  
                     
                        41.
                     
                     
                        Ja ar valsts atbalsta pasākumu, tā nosacījumiem (ieskaitot pasākuma finansēšanas metodi, ja tā ir valsts atbalsta pasākuma neatņemama daļa) vai tā finansēto darbību tiktu pārkāpta konkrēta EEZ tiesību norma, šo atbalstu nevar atzīt par saderīgu ar EEZ līguma darbību (36).
                     
                  5.1.   Reģionālās attīstības un kohēzijas sekmēšana
            
            
                     
                        42.
                     
                     
                        Reģionālā atbalsta primārais mērķis ir veicināt nelabvēlīgā situācijā esošu EEZ apgabalu ekonomikas attīstību. Veicinādams atbalstāmo apgabalu ilgtspējīgu attīstību, atbalsts palielina ekonomisko un sociālo kohēziju, mazinot apgabalu attīstības līmeņa atšķirības.
                     
                  5.1.1.   Ieguldījumu atbalsta shēmas
            
            
                     
                        43.
                     
                     
                        Reģionālā atbalsta shēmām būtu jābūt attiecīgās reģionālās attīstības stratēģijas neatņemamai sastāvdaļai ar skaidri noteiktiem mērķiem.
                     
                  
                     
                        44.
                     
                     
                        EEZ EBTA valstīm ir jāpierāda, ka konkrētā shēma atbilst attiecīgā apgabala attīstības stratēģijai un sekmē tās īstenošanu. Šajā nolūkā EEZ EBTA valstis var izmantot iepriekšējo valsts atbalsta shēmu izvērtējumus, piešķīrējiestāžu veiktos ietekmes novērtējumus vai ekspertu atzinumus. Lai nodrošinātu, ka atbalsta shēma sekmē attiecīgās attīstības stratēģijas īstenošanu, shēmā ir jāparedz metode, kas piešķīrējiestādēm dod iespēju sarindot ieguldījumu projektus atbilstoši prioritātēm un atlasīt tos, kuri atbilst shēmas mērķiem (piemēram, ar punktu metodes palīdzību).
                     
                  
                     
                        45.
                     
                     
                        Eiropas Savienības “a” apgabalos var ieviest reģionālā atbalsta shēmas, ar kurām atbalsta MVU vai lielo uzņēmumu sākotnējos ieguldījumus. Savukārt “c” apgabalos var ieviest shēmas, ar kurām atbalsta MVU sākotnējos ieguldījumus vai lielo uzņēmumu sākotnējos ieguldījumus jaunā saimnieciskajā darbībā.
                     
                  
                     
                        46.
                     
                     
                        Uz shēmas pamata piešķirot atbalstu individuāliem ieguldījumu projektiem, piešķīrējiestādei jāpārliecinās, ka atlasītais projekts sekmēs shēmas mērķa sasniegšanu un līdz ar to arī attiecīgā apgabala attīstības stratēģijas īstenošanu. Šajā nolūkā EEZ EBTA valstīm būtu jāizmanto informācija, ko atbalsta pieteikuma iesniedzējs sniedzis atbalsta pieteikuma veidlapā, raksturodams ieguldījuma pozitīvo ietekmi uz attiecīgā apgabala attīstību (37).
                     
                  
                     
                        47.
                     
                     
                        Lai nodrošinātu, ka ieguldījums reāli un noturīgi sekmē attiecīgā apgabala attīstību, ieguldījumam jāpaliek attiecīgajā apgabalā vismaz piecus gadus vai MVU gadījumā trīs gadus pēc tā pabeigšanas (38).
                     
                  
                     
                        48.
                     
                     
                        Ieguldījuma dzīvotspējas perspektīvā EEZ EBTA valstij ir jānodrošina, ka atbalsta saņēmējs nodrošina finansējumu vismaz 25 % (39) apmērā no attiecināmajām izmaksām, izmantojot paša līdzekļus vai ārējo finansējumu, par ko nav saņemts nekāds publiskais atbalsts (40).
                     
                  
                     
                        49.
                     
                     
                        Lai izvairītos no tā, ka valsts atbalsta pasākumu rezultātā varētu tikt nodarīts kaitējums videi, EEZ EBTA valstīm jānodrošina arī atbilstība EEZ tiesību aktiem vides jomā, tostarp jo īpaši prasībai veikt vidiskās ietekmes novērtējumu, ja to paredz tiesību akti, un saņemt visas vajadzīgās atļaujas.
                     
                  5.1.2.   Paziņojams individuālais ieguldījumu atbalsts
            
            
                     
                        50.
                     
                     
                        Lai pierādītu, ka paziņojamais individuālais ieguldījumu atbalsts sekmē reģionālo attīstību, EEZ EBTA valstis var izmantot dažādus tiešos rādītājus (piemēram, radītās tiešās darbvietas) un netiešos rādītājus (piemēram, vietējā inovācija), tai skaitā šādus:
                        
                                    1)
                                 
                                 
                                    ieguldījuma rezultātā radīto tiešo darbvietu skaits ir svarīgs rādītājs, kas raksturo reģionālās attīstības un kohēzijas sekmēšanu. Būtu jāņem vērā arī radīto darbvietu kvalitāte un noturīgums un tām nepieciešamo prasmju līmenis;
                                 
                              
                                    2)
                                 
                                 
                                    pat vēl vairāk darbvietu var tikt radīts vietējā (apakš)piegādātāju tīklā, tādējādi palīdzot integrēt konkrēto ieguldījumu attiecīgajā apgabalā un nodrošinot plašāku pozitīvo blakusietekmi. Līdz ar to vērā ņemams rādītājs ir arī radīto netiešo darbvietu skaits;
                                 
                              
                                    3)
                                 
                                 
                                    atbalsta saņēmēja apņemšanās organizēt plašus mācību pasākumus, lai pilnveidotu tā darbinieku prasmes (vispārīgās un specifiskās), tiks uzskatīta par faktoru, kas sekmē reģionālo attīstību un kohēziju. Uzmanība tiks pievērsta arī stažēšanās vai māceklības iespēju nodrošināšanai, jo īpaši jauniešiem, un mācībām, kas pilnveido ārpus uzņēmuma esošo darba ņēmēju zināšanas un nodarbināmību;
                                 
                              
                                    4)
                                 
                                 
                                    uzņēmumu ģeogrāfiskā tuvuma rezultātā var rasties ārēji apjomradīti ietaupījumi vai citi ieguvumi no reģionālās attīstības viedokļa (kopu veidošanās efekts). Uzņēmumu kopu veidošanās vienas nozares ietvaros ļauj atsevišķām ražotnēm vairāk specializēties, tā palielinot efektivitāti. Tomēr šā rādītāja nozīmība reģionālās attīstības un kohēzijas sekmēšanā ir atkarīga no kopas attīstības pakāpes;
                                 
                              
                                    5)
                                 
                                 
                                    ieguldījumi ļauj materializēt tehniskās zināšanas un var izraisīt ievērojamu tehnoloģiju pārnesi (zināšanu pārnesi). Ieguldījumiem tehnoloģiski ietilpīgās nozarēs ir lielāks potenciāls radīt tehnoloģiju pārnesi uz attiecīgo apgabalu. Šajā ziņā svarīgs ir arī zināšanu izplatīšanas līmenis un specifika;
                                 
                              
                                    6)
                                 
                                 
                                    var ņemt vērā arī projektu devumu apgabala spējā radīt jaunas tehnoloģijas vietējās inovācijas ceļā. Šajā ziņā pozitīvi var vērtēt sadarbību ar vietējām pētniecības un zināšanu izplatīšanas organizācijām, piemēram, augstskolām vai pētniecības iestādēm;
                                 
                              
                                    7)
                                 
                                 
                                    ieguldījumu ilgums un iespējamie turpmākie ieguldījumi nākotnē ir rādītāji, kas raksturo uzņēmuma ilglaicīgu iesaisti attiecīgajā apgabalā.
                                 
                              
                  
                     
                        51.
                     
                     
                        Informāciju par jaunveidojamo darbvietu skaitu, plānotajām algām (mājsaimniecību turības pieaugums kā papildu pozitīvā blakusietekme), iegādes apjomiem no vietējiem ražotājiem, ieguldījuma radīto apgrozījumu un apgabala iespējamo ieguvumu no papildu nodokļu ieņēmumiem EEZ EBTA valstis var iegūt no atbalsta saņēmēja uzņēmējdarbības plāna.
                     
                  
                     
                        52.
                     
                     
                        Paziņojamam individuālajam ieguldījumu atbalstam ir piemērojamas 47.–49. punktā noteiktās prasības.
                     
                  
                     
                        53.
                     
                     
                        Attiecībā uz ad hoc atbalstu (41) EEZ EBTA valstīm papildus 50.–52. punktā noteiktajām prasībām ir jāpierāda, ka projekts atbilst attiecīgā apgabala attīstības stratēģijai un sekmē tās īstenošanu.
                     
                  5.1.3.   Darbības atbalsta shēmas
            
            
                     
                        54.
                     
                     
                        Darbības atbalsta shēmas var uzskatīt par atbalstāmo apgabalu attīstību sekmējošām tikai tad, ja šo apgabalu problēmas ir iepriekš skaidri apzinātas. Runa ir par šķēršļiem saimnieciskās darbības piesaistīšanā vai noturēšanā, kas ir ar tik nopietnu vai pastāvīgu raksturu, ka attiecīgā apgabala attīstībai tikai ar ieguldījumu atbalstu vien nepietiek.
                     
                  
                     
                        55.
                     
                     
                        Attiecībā uz atbalstu ar mērķi mazināt konkrētas grūtības, ar kurām MVU saskaras “a” apgabalos, EEZ EBTA valstīm ir jāpierāda šo konkrēto grūtību pastāvēšana un apmērs un tas, ka ir nepieciešama darbības atbalsta shēma, jo minētās grūtības ar ieguldījumu atbalstu novērst nevar.
                     
                  
                     
                        56.
                     
                     
                        […].
                     
                  
                     
                        57.
                     
                     
                        Attiecībā uz darbības atbalstu ar mērķi novērst vai mazināt apdzīvotības sarukšanu mazapdzīvotos un ļoti mazapdzīvotos apgabalos EEZ EBTA valstīm ir jāpierāda apdzīvotības sarukšanas risks gadījumā, ja darbības atbalsts netiktu piešķirts.
                     
                  5.2.   Stimulējošā ietekme
            
            5.2.1.   Ieguldījumu atbalsts
            
            
                     
                        58.
                     
                     
                        Reģionālo atbalstu var atzīt par saderīgu ar EEZ līguma darbību tikai tad, ja tam ir stimulējoša ietekme. Valsts atbalsta stimulējošo ietekmi var konstatēt, ja atbalsts maina uzņēmuma rīcību tādējādi, ka tas veic papildu darbības, kuras sekmē apgabala attīstību un kuras tas bez šā atbalsta neveiktu vai veiktu tikai ierobežotā vai atšķirīgā veidā vai citā vietā. No atbalsta nedrīkst subsidēt izmaksas attiecībā uz darbībām, kuras uzņēmums būtu veicis jebkurā gadījumā, un nedrīkst kompensēt parasto uzņēmējdarbības risku, kas piemīt saimnieciskajai darbībai.
                     
                  
                     
                        59.
                     
                     
                        Stimulējošo ietekmi var pierādīt divējādi:
                        
                                    1)
                                 
                                 
                                    atbalsts stimulē pieņemt pozitīvu lēmumu par ieguldīšanu attiecīgajā apgabalā – pretējā gadījumā ieguldījums attiecīgajam atbalsta saņēmējam nebūtu pietiekami ienesīgs nekur EEZ (42) (pirmais scenārijs: lēmums par ieguldījumiem);
                                 
                              
                                    2)
                                 
                                 
                                    atbalsts stimulē izvietot plānoto ieguldījumu attiecīgajā apgabalā, nevis citur, jo tas kompensē neto trūkumus un izmaksas, ko rada ieguldīšana uzņēmējdarbības vietā attiecīgajā apgabalā (otrais scenārijs: lēmums par atrašanās vietu).
                                 
                              
                  
                     
                        60.
                     
                     
                        Ja atbalsts nemaina tā saņēmēja rīcību, stimulējot veikt (papildu) sākotnējos ieguldījumus attiecīgajā apgabalā, var pieņemt, ka tie paši ieguldījumi šajā apgabalā tiktu veikti arī bez atbalsta. Tādam atbalstam nav stimulējošās ietekmes – tas nepalīdz sasniegt reģionālās attīstības un kohēzijas mērķi, tāpēc to nevar atzīt par saderīgu ar EEZ līguma darbību saskaņā ar šīm pamatnostādnēm.
                     
                  
                     
                        61.
                     
                     
                        Tomēr attiecībā uz reģionālo atbalstu, kuru “a” apgabalos no kohēzijas politikas līdzekļiem piešķir tādiem ieguldījumiem, kas ir nepieciešami EEZ tiesību aktos noteiktu standartu ieviešanai, var uzskatīt, ka tam ir stimulējoša ietekme, ja bez atbalsta tā saņēmējam nebūtu bijis pietiekami rentabli veikt ieguldījumus attiecīgajā apgabalā un tā rezultātā šajā apgabalā tiktu slēgta esoša uzņēmējdarbības vieta.
                     
                  5.2.1.1.   Ieguldījumu atbalsta shēmas
            
            
                     
                        62.
                     
                     
                        Darbus saistībā ar individuālajiem ieguldījumiem drīkst sākt tikai pēc tam, kad ir iesniegts atbalsta pieteikums.
                     
                  
                     
                        63.
                     
                     
                        Ja darbi sākti pirms atbalsta pieteikuma iesniegšanas, par konkrētajiem individuālajiem ieguldījumiem piešķirtais atbalsts netiks uzskatīts par saderīgu ar EEZ līguma darbību.
                     
                  
                     
                        64.
                     
                     
                        EEZ EBTA valstīm atbalsta pieteikums jāiesniedz, izmantojot standartveidni, kura satur vismaz visu VII pielikumā uzskaitīto informāciju. MVU un lielajiem uzņēmumiem atbalsta pieteikumā ir jāapraksta hipotētiskais scenārijs, proti, kas notiktu, ja atbalsts tiem netiktu piešķirts, un jānorāda, kurš no 59. punktā aprakstītajiem scenārijiem ir atbilstošais.
                     
                  
                     
                        65.
                     
                     
                        Papildus tam lielajiem uzņēmumiem ir jāiesniedz dokumentāri pierādījumi, kas pamato pieteikumā aprakstīto hipotētisko scenāriju. Attiecībā uz nepaziņojamu atbalstu, kuru piešķir saskaņā ar shēmu, MVU nav šāda pienākuma.
                     
                  
                     
                        66.
                     
                     
                        Piešķīrējiestādei ir jāpārbauda hipotētiskā scenārija ticamība un jāpārliecinās, ka reģionālajam atbalstam ir nepieciešamā stimulējošā ietekme, kas atbilst vienam no 59. punktā aprakstītajiem scenārijiem. Hipotētiskais scenārijs ir ticams tad, ja tas ir reālistisks un atspoguļo lēmuma pieņemšanas faktorus laikā, kad atbalsta saņēmējs pieņēma lēmumu par ieguldījumu.
                     
                  5.2.1.2.   Paziņojams individuālais ieguldījumu atbalsts
            
            
                     
                        67.
                     
                     
                        Paziņojama individuālā atbalsta gadījumā EEZ EBTA valstīm papildus 62.–66. punktā noteikto prasību izpildei ir jāsniedz skaidri pierādījumi, ka atbalstam ir ietekme uz lēmumu par ieguldījumiem vai atrašanās vietas izvēli (43). Tām jānorāda, kurš no 59. punktā aprakstītajiem scenārijiem ir atbilstošais. Lai būtu iespējams veikt visaptverošu novērtējumu, EEZ EBTA valstīm ir jāsniedz ne tikai informācija par konkrēto projektu, bet arī izsmeļoši jāapraksta hipotētiskais scenārijs, kurā pieteikuma iesniedzējs nesaņemtu atbalstu ne no vienas EEZ publiskās iestādes.
                     
                  
                     
                        68.
                     
                     
                        
                           Pirmajā scenārijā EEZ EBTA valstis atbalsta stimulējošo ietekmi var pierādīt, iesniedzot uzņēmuma dokumentus, kuri liecina, ka bez atbalsta ieguldījumi nebūtu pietiekami rentabli.
                     
                  
                     
                        69.
                     
                     
                        
                           Otrajā scenārijā EEZ EBTA valstis atbalsta stimulējošo ietekmi var pierādīt, iesniedzot uzņēmuma dokumentus, kuri liecina, ka ir salīdzināts, kādas izmaksas un ieguvumi rastos, ja tiktu ieguldīts atbalstāmajā apgabalā un attiecīgi citos apgabalos. Uzraudzības iestāde pārbauda, vai šie salīdzinājumi ir reālistiski.
                     
                  
                     
                        70.
                     
                     
                        EEZ EBTA valstis tiek aicinātas balstīties uz autentiskajiem un oficiālajiem uzņēmuma vadības dokumentiem, risku novērtējumiem (ieskaitot ar atrašanās vietu saistīto risku novērtējumus), finanšu pārskatiem, iekšējiem uzņēmējdarbības plāniem, ekspertu atzinumiem un citiem pētījumiem, kas attiecas uz novērtējamo ieguldījumu projektu. Šiem dokumentiem jābūt no tā paša perioda, kad notika lēmumu pieņemšanas process par ieguldījumu vai tā atrašanās vietu. EEZ EBTA valstīm stimulējošās ietekmes pierādīšanā var palīdzēt dokumenti, kuros ir informācija par pieprasījuma, izmaksu vai finanšu prognozēm, dokumenti, kuri ir iesniegti ieguldījumu komitejai un kuros ir analizēti ieguldījumu scenāriji, vai dokumenti, kuri ir iesniegti finanšu iestādēm.
                     
                  
                     
                        71.
                     
                     
                        Šajā saistībā un jo īpaši pirmajā scenārijā rentabilitātes līmeni var novērtēt, izmantojot metodes, kuras parasti tiek piemērotas attiecīgajā nozarē, piemēram, metodes, ar kurām novērtē projekta neto pašreizējo vērtību (NPV) (44), iekšējo atdeves koeficientu (IRR) (45) vai vidējo atdevi no ieguldītā kapitāla (ROCE). Projekta rentabilitāte ir jāsalīdzina ar parastajiem atdeves koeficientiem, pēc kuriem saņēmējs ir vadījies citos līdzīgos ieguldījumu projektos. Ja šādi koeficienti nav pieejami, projekta rentabilitāte jāsalīdzina ar saņēmēja kopējām kapitāla izmaksām vai atdeves koeficientiem, kuri parasti novērojami attiecīgajā nozarē.
                     
                  
                     
                        72.
                     
                     
                        Ja atbalsts nemaina tā saņēmēja rīcību, stimulējot veikt (papildu) ieguldījumus attiecīgajā apgabalā, tam nav pozitīvas ietekmes uz šo apgabalu. Tāpēc atbalsts netiks atzīts par saderīgu ar EEZ līguma darbību, ja pazīmes liecinās, ka attiecīgais ieguldījums konkrētajā apgabalā tiktu veikts arī tad, ja atbalsts netiktu piešķirts.
                     
                  5.2.2.   Darbības atbalsta shēmas
            
            
                     
                        73.
                     
                     
                        Attiecībā uz darbības atbalsta shēmām to stimulējošo ietekmi var konstatēt, ja bez atbalsta saimnieciskās darbības līmenis attiecīgajā apgabalā, visticamāk, ievērojami kristos to problēmu dēļ, kuru risināšanai atbalsts paredzēts.
                     
                  
                     
                        74.
                     
                     
                        Tāpēc Uzraudzības iestāde uzskatīs, ka darbības atbalsts stimulē papildu saimniecisko darbību attiecīgajā apgabalā, ja EEZ EBTA valsts būs pierādījusi, ka attiecīgajā apgabalā pastāv minētās problēmas un ka tās ir ievērojamas (skatīt 54.–57. punktu).
                     
                  5.3.   Valsts iejaukšanās nepieciešamība
            
            
                     
                        75.
                     
                     
                        Lai novērtētu, vai valsts atbalsts ir nepieciešams reģionālās attīstības un kohēzijas mērķa sasniegšanai, vispirms ir jāapzina problēma. Valsts atbalsts būtu jāizmanto situācijās, kad ar atbalstu var panākt būtisku uzlabojumu, ko tirgus nespētu nodrošināt. Tas ir īpaši svarīgi ierobežotu publisko resursu apstākļos.
                     
                  
                     
                        76.
                     
                     
                        Ja ir ievēroti noteikti priekšnosacījumi, valsts atbalsta pasākumus var izmantot tirgus nepilnību novēršanai, tādējādi sekmējot tirgu efektīvu darbību un palielinot konkurētspēju. Ja tirgi nodrošina efektīvus rezultātus, bet šie rezultāti no taisnīguma vai kohēzijas viedokļa nav uzskatāmi par apmierinošiem, valsts atbalstu var izmantot, lai tirgū panāktu vēlamāku un taisnīgāku rezultātu.
                     
                  
                     
                        77.
                     
                     
                        Attiecībā uz atbalstu, kuru piešķir, lai attīstītu apgabalus, kas iekļauti reģionālā atbalsta kartē saskaņā ar šo pamatnostādņu 7. iedaļas noteikumiem, Uzraudzības iestāde uzskata, ka minētajos apgabalos tirgus bez valsts iejaukšanās nespēj nodrošināt rezultātus, ar kuriem tiktu panākta pietiekama ekonomikas attīstība un kohēzija. Tāpēc minētajos apgabalos piešķiramo atbalstu uzskata par nepieciešamu.
                     
                  5.4.   Reģionālā atbalsta piemērotība
            
            
                     
                        78.
                     
                     
                        Atbalsta pasākumam ir jābūt piemērotam rīcībpolitikas instrumentam attiecīgā mērķa sasniegšanai. Atbalsta pasākums netiks atzīts par saderīgu, ja tādu pašu pozitīvo devumu reģionālajā attīstībā un kohēzijā var panākt ar citiem mazāk kropļojošiem rīcībpolitikas instrumentiem vai citiem mazāk kropļojošiem atbalsta instrumentu veidiem.
                     
                  5.4.1.   Piemērotība salīdzinājumā ar alternatīviem rīcībpolitikas instrumentiem
            
            5.4.1.1.   Ieguldījumu atbalsts
            
            
                     
                        79.
                     
                     
                        Reģionālais ieguldījumu atbalsts nav vienīgais rīcībpolitikas instruments, kuru EEZ EBTA valstis var izmantot, lai sekmētu ieguldījumus un darbvietu radīšanu atbalstāmajos apgabalos. EEZ EBTA valstis var izmantot citus pasākumus, piemēram, pilnveidot infrastruktūru, palielināt izglītības un mācību kvalitāti vai uzlabot uzņēmējdarbības vidi.
                     
                  
                     
                        80.
                     
                     
                        Paziņojot par ieguldījumu atbalsta shēmu, EEZ EBTA valstīm ir jānorāda, kāpēc reģionālais atbalsts ir piemērotākais instruments konkrētā apgabala attīstības sekmēšanai.
                     
                  
                     
                        81.
                     
                     
                        Ja EEZ EBTA valsts nolemj ieviest nozares atbalsta shēmu, tai jāpierāda šādas shēmas priekšrocības salīdzinājumā ar daudznozaru atbalsta shēmu vai citiem rīcībpolitikas risinājumiem.
                     
                  
                     
                        82.
                     
                     
                        Uzraudzības iestāde jo īpaši ņems vērā EEZ EBTA valstu iesniegtos ietekmes novērtējumus par ierosinātajām atbalsta shēmām. Ierosināto shēmu piemērotības novērtējumā tā var ņemt vērā arī 6. iedaļā aprakstīto ex post izvērtējumu rezultātus.
                     
                  
                     
                        83.
                     
                     
                        
                           Ad hoc ieguldījumu atbalsta gadījumā EEZ EBTA valstīm jāpierāda, ka šāds atbalsts attiecīgā apgabala attīstību sekmēs labāk nekā atbalsts shēmas ietvaros vai cita veida pasākumi.
                     
                  5.4.1.2.   Darbības atbalsta shēmas
            
            
                     
                        84.
                     
                     
                        EEZ EBTA valstīm jāpierāda, ka atbalsts ir piemērots instruments shēmas mērķa sasniegšanai attiecībā uz problēmām, kuru risināšanai atbalsts paredzēts. Lai pierādītu atbalsta piemērotību, EEZ EBTA valstis var paredzēt, ka atbalsta summa tiks aprēķināta ex ante kā fiksēta summa, kas sedz gaidāmās papildu izmaksas noteiktā periodā, tādējādi mudinot uzņēmumus ierobežot izmaksas un pamazām pārkārtot to uzņēmējdarbību efektīvāk (46).
                     
                  5.4.2.   Piemērotība salīdzinājumā ar citiem atbalsta instrumentiem
            
            
                     
                        85.
                     
                     
                        Reģionālo atbalstu var piešķirt dažādos veidos. Tomēr EEZ EBTA valstīm jānodrošina atbalsta piešķiršana tādā veidā, kas, visticamāk, būtu ar vismazāko kropļojošo ietekmi uz tirdzniecību un konkurenci. Ja atbalsts tiek piešķirts veidos, kas sniedz tiešas finansiālas priekšrocības (piemēram, tiešās dotācijas, atbrīvojums vai samazinājums, kas piemērojams nodokļiem, sociālās apdrošināšanas iemaksām vai citiem obligātajiem maksājumiem, zemes platību, preču vai pakalpojumu nodrošināšana par izdevīgām cenām), EEZ EBTA valstīm jāpamato, kāpēc nav piemēroti citi, iespējami mazāk kropļojoši atbalsta veidi, piemēram, atmaksājami avansi vai atbalsts parāda vai kapitāla instrumentu formā (piemēram, aizdevumi ar zemu procentu likmi, procentu likmes subsīdijas, valsts garantijas, kapitāldaļu iegāde vai cita veida kapitāla nodrošinājums ar izdevīgiem nosacījumiem).
                     
                  
                     
                        86.
                     
                     
                        Ierosinātā atbalsta instrumenta piemērotības novērtējumā var ņemt vērā 6. iedaļā aprakstīto ex post izvērtējumu rezultātus.
                     
                  5.5.   Atbalsta summas samērīgums (atbalsta ierobežošana līdz nepieciešamajam minimumam)
            
            5.5.1.   Ieguldījumu atbalsts
            
            
                     
                        87.
                     
                     
                        Reģionālā atbalsta summai jābūt ierobežotai līdz minimumam, kas nepieciešams papildu ieguldījumu vai darbību stimulēšanai attiecīgajā apgabalā.
                     
                  
                     
                        88.
                     
                     
                        Lai nodrošinātu paredzamību un vienlīdzīgus nosacījumus, Uzraudzības iestāde ieguldījumu atbalstam piemēro atbalsta maksimālās intensitātes (47).
                     
                  
                     
                        89.
                     
                     
                        Piešķīrējiestādei atbalsta maksimālā intensitāte un atbalsta maksimālā summa (48) (atbalsta koriģētā summa (49) un attiecīgi samazinātā atbalsta intensitāte liela ieguldījumu projekta gadījumā) sākotnējo ieguldījumu projektam jāaprēķina tad, kad atbalsts tiek piešķirts vai kad par to tiek paziņots Uzraudzības iestādei, atkarībā no tā, kurš notikums iestājas agrāk.
                     
                  
                     
                        90.
                     
                     
                        Tā kā lieli ieguldījumu projekti parasti rada lielākus konkurences un tirdzniecības izkropļojumus, šiem projektiem atbalsta summa nedrīkst pārsniegt atbalsta koriģēto summu.
                     
                  
                     
                        91.
                     
                     
                        Ja sākotnējais ieguldījums pieder pie vienota ieguldījumu projekta un šis vienotais ieguldījumu projekts ir liels ieguldījumu projekts, vienotā ieguldījumu projekta atbalsta summa nedrīkst pārsniegt atbalsta koriģēto summu. Piemērojot šo noteikumu, izmanto to maiņas kursu un diskonta likmi, kas piemērojamas dienā, kad tiek piešķirts atbalsts pirmajam vienotajā ieguldījumu projektā ietilpstošajam projektam.
                     
                  
                     
                        92.
                     
                     
                        Atbalsta maksimālajām intensitātēm ir divējāds nolūks.
                     
                  
                     
                        93.
                     
                     
                        Pirmkārt, attiecībā uz paziņojamām shēmām atbalsta maksimālās intensitātes rada MVU paļāvību, ka tad, ja atbalsta intensitāte nepārsniedz pieļaujamo maksimumu, atbalsts ir uzskatāms par samērīgu.
                     
                  
                     
                        94.
                     
                     
                        Otrkārt, visos pārējos gadījumos atbalsta maksimālās intensitātes ir izmantojamas par maksimālo robežu neto papildu izmaksu pieejā, kas aprakstīta 95.–97. punktā.
                     
                  
                     
                        95.
                     
                     
                        Paziņojamu individuālo atbalstu Uzraudzības iestāde principā uzskatīs par ierobežotu līdz minimumam, ja atbalsta summa atbildīs ieguldīšanas neto papildu izmaksām attiecīgajā apgabalā salīdzinājumā ar hipotētisko scenāriju, kurā atbalsts netiek sniegts (50), par maksimālo robežu nosakot attiecīgo atbalsta maksimālo intensitāti. Tāpat arī attiecībā uz ieguldījumu atbalstu, kuru atbilstoši paziņojamām shēmām piešķir lielajiem uzņēmumiem, EEZ EBTA valstīm jānodrošina, ka atbalsta summa nepārsniedz minimumu, kas izriet no “neto papildu izmaksu pieejas”, par maksimālo robežu nosakot attiecīgo atbalsta maksimālo intensitāti.
                     
                  
                     
                        96.
                     
                     
                        Tādējādi attiecībā uz pirmā scenārija situācijām (lēmumi par ieguldījumiem) atbalsta summa nevar pārsniegt minimumu, kas nepieciešams pietiekamas projekta rentabilitātes nodrošināšanai, piemēram, projekta IRR nevar pārsniegt parastos atdeves koeficientus, pēc kuriem uzņēmums ir vadījies citos līdzīgos ieguldījumu projektos, vai – ja tādi dati ir pieejami – projekta IRR nevar pārsniegt saņēmēja kopējās kapitāla izmaksas vai parastos atdeves koeficientus konkrētajā nozarē.
                     
                  
                     
                        97.
                     
                     
                        
                           Otrā scenārija situācijās (lēmumi par atrašanās vietu) atbalsta summa nevar pārsniegt starpību starp mērķapgabalā veikta ieguldījuma NPV un alternatīvā atrašanās vietā veikta ieguldījuma NPV. Jāņem vērā visas attiecīgās izmaksas un ieguvumi, ieskaitot, piemēram, administratīvās izmaksas, transporta izmaksas, mācību izmaksas, kuras netiek segtas no mācību atbalsta, un algu atšķirības. Tomēr, ja alternatīvā atrašanās vieta ir EEZ, tur piešķirtās subsīdijas neņem vērā.
                     
                  
                     
                        98.
                     
                     
                        Stimulējošās ietekmes analīzē izmantotos aprēķinus var izmantot arī, lai novērtētu atbalsta samērīgumu. EEZ EBTA valstīm atbalsta samērīgums jāpierāda, izmantojot dokumentus, piemēram, 70. punktā minētos.
                     
                  
                     
                        99.
                     
                     
                        Ieguldījumu atbalstu var piešķirt paralēli no vairākām reģionālā atbalsta shēmām vai kumulēt ar ad hoc reģionālo atbalstu ar nosacījumu, ka no visiem avotiem saņemtais atbalsts kopumā nepārsniedz atbalsta maksimālo intensitāti vienam projektam, kura iepriekš jāaprēķina pirmajai piešķīrējiestādei. Kumulēšana ar citu valsts atbalstu attiecībā uz tām pašām attiecināmajām izmaksām, kuras daļēji vai pilnībā pārklājas, ir pieļaujama tikai tad, ja rezultātā netiek pārsniegta lielākā saskaņā ar attiecīgās jomas noteikumiem piemērojamā atbalsta intensitāte vai summa. Kumulācijas pārbaudes jāveic gan tad, kad atbalstu piešķir, gan tad, kad to izmaksā (51). Ja EEZ EBTA valsts ļauj valsts atbalstu no vienas shēmas kumulēt ar valsts atbalstu no citām shēmām, tai attiecībā uz katru shēmu jāparedz metode, ar kuru nodrošina šā punkta nosacījumu ievērošanu.
                     
                  
                     
                        100.
                     
                     
                        Attiecībā uz sākotnējiem ieguldījumiem, kas saistīti ar Eiropas teritoriālās sadarbības (ETS) projektiem, kuri atbilst kritērijiem, kas noteikti regulā par īpašajiem noteikumiem attiecībā uz mērķi “Eiropas teritoriālā sadarbība” (Interreg) (52), visiem atbalsta saņēmējiem, kuri piedalās attiecīgajā projektā, ir piemērojama sākotnējo ieguldījumu izvietošanas apgabalā piemērojamā atbalsta intensitāte. Ja sākotnējie ieguldījumi tiek veikti divos vai vairākos atbalstāmajos apgabalos, šo sākotnējo ieguldījumu atbalsta maksimālā intensitāte ir tā, kas ir piemērojama atbalstāmajā apgabalā, kurā rodas vislielākā attiecināmo izmaksu summa. Lielie uzņēmumi reģionālo atbalstu sākotnējo ieguldījumu veikšanai “c” apgabalos ETS projektu ietvaros var saņemt tikai tad, ja runa ir par sākotnējiem ieguldījumiem jaunā saimnieciskajā darbībā.
                     
                  5.5.2.   Darbības atbalsta shēmas
            
            
                     
                        101.
                     
                     
                        EEZ EBTA valstīm jāpierāda, ka atbalsta līmenis ir samērīgs ar problēmām, kuru risināšanai tas paredzēts.
                     
                  
                     
                        102.
                     
                     
                        Konkrētāk, jābūt izpildītiem šādiem nosacījumiem:
                        
                                    1)
                                 
                                 
                                    atbalsta aprēķinā jāizmanto iepriekš noteiktu veidu attiecināmās izmaksas, un EEZ EBTA valstij jāpierāda, ka tās ir pilnībā attiecināmas uz problēmām, kuru risināšanai atbalsts paredzēts;
                                 
                              
                                    2)
                                 
                                 
                                    atbalsts drīkst segt tikai konkrētu šo iepriekš noteikto attiecināmo izmaksu īpatsvaru un nedrīkst pārsniegt šīs izmaksas;
                                 
                              
                                    3)
                                 
                                 
                                    atbalsta summai uz katru atbalsta saņēmēju jābūt samērīgai ar katra saņēmēja faktisko problēmu līmeni.
                                 
                              
                  
                     
                        103.
                     
                     
                        Attiecībā uz atbalstu ar mērķi mazināt konkrētas grūtības, ar kurām MVU saskaras “a” apgabalos, atbalsta līmenis shēmas darbības laikā pakāpeniski jāsamazina (53). Minētais neattiecas uz shēmām ar mērķi novērst apdzīvotības sarukšanu mazapdzīvotos un ļoti mazapdzīvotos apgabalos.
                     
                  5.6.   Izvairīšanās no nepamatotas negatīvas ietekmes uz konkurenci un tirdzniecību
            
            
                     
                        104.
                     
                     
                        Lai atbalsts būtu atzīstams par saderīgu, atbalsta pasākuma negatīvajai ietekmei, kas izpaužas kā konkurences izkropļojumi un ietekme uz tirdzniecību starp EEZ valstīm, ir jābūt ierobežotai, un tā nedrīkst pārsniegt atbalsta pozitīvo ietekmi tādā mērā, ka tas būtu pretrunā kopējām interesēm.
                     
                  5.6.1.   Vispārīgie apsvērumi
            
            
                     
                        105.
                     
                     
                        Atbalsta pozitīvo ietekmi (5.1. iedaļa) samērojot ar tā negatīvo ietekmi uz konkurenci un tirdzniecību, Uzraudzības iestāde attiecīgā gadījumā var ņemt vērā apstākli, ka šis atbalsts papildus reģionālās attīstības un kohēzijas sekmēšanai rada arī vēl citu pozitīvo ietekmi. Viens no piemēriem būtu sākotnējais ieguldījums, kura rezultātā tiek ne tikai radītas vietējās darbvietas, uzsāktas jaunas darbības un/vai radīti vietējie ieņēmumi, bet arī būtiski veicināta jo īpaši digitālā pārkārtošanās vai pāreja uz vidiski ilgtspējīgām darbībām, tostarp mazoglekļa, klimatneitrālām vai klimatnoturīgām darbībām. Uzraudzības iestāde īpašu uzmanību pievērsīs Eiropas Parlamenta un Padomes ES Taksonomijas regulas (ES) 2020/852 (54) 3. pantam, tostarp principam “nenodarīt būtisku kaitējumu”, vai citām salīdzināmām metodēm. Turklāt, novērtējot negatīvo ietekmi uz konkurenci un tirdzniecību, Uzraudzības iestāde attiecīgā gadījumā var ņemt vērā atbalstāmās darbības negatīvo ārējo ietekmi, kas izpaužas kā tirgus neefektivitātes radīšana vai pastiprināšana, ja tā nelabvēlīgi ietekmē konkurenci un tirdzniecību starp EEZ valstīm tiktāl, ka nonāktu pretrunā kopīgajām interesēm (55).
                     
                  
                     
                        106.
                     
                     
                        Reģionālā atbalsta radītajai negatīvajai ietekmei ir divi galvenie izpausmes veidi potenciālo konkurences un tirdzniecības izkropļojumu veidolā. Proti, produktu tirgu izkropļojumi un ietekme uz atrašanās vietu. Šo divu veidu izkropļojumi var būt par iemeslu neefektīvai resursu sadalei (negatīva ietekme uz ekonomikas sniegumu iekšējā tirgū) un izvietojuma problēmām (saimnieciskās darbības sadalījums starp apgabaliem).
                     
                  
                     
                        107.
                     
                     
                        Viena no valsts atbalsta potenciāli nelabvēlīgajām ietekmēm ir tā, ka atbalsts liedz tirgum nodrošināt efektīvus rezultātus – atalgot efektīvākos ražotājus un piespiest neefektīvākos ražotājus uzlabot vai pārstrukturēt darbību vai pamest tirgu. Valsts atbalsts, kura ietekmē tiek būtiski palielinātas jaudas neefektīvā tirgū, var pārliecīgi izkropļot konkurenci, jo jaudas pārpalikuma radīšana vai uzturēšana var nospiest uz leju peļņas normas, mazināt konkurentu ieguldījumus vai pat piespiest konkurentus pamest tirgu. Tādējādi var rasties situācija, ka konkurenti, kas citādi būtu spējuši konkurēt attiecīgajā tirgū, tiek izspiesti no tā. Atbalsts var arī kavēt uzņēmumu ieiešanu tirgū vai darbības paplašināšanu un var mazināt konkurentu inovācijas stimulus. Rezultātā var izveidoties neefektīvas tirgus struktūras, kuras ilgtermiņā ir nelabvēlīgas arī patērētājiem. Turklāt atbalsta pieejamība var pamudināt potenciālos saņēmējus uz bezrūpīgu vai pārlieku riskantu rīcību. Tam var būt negatīva ilgtermiņa ietekme uz nozares vispārējo sniegumu.
                     
                  
                     
                        108.
                     
                     
                        Atbalsta kropļojošā ietekme var izpausties arī tādējādi, ka palielinās vai saglabājas atbalsta saņēmēja jau tā ievērojamā tirgus vara. Pat ja atbalsts ievērojamo tirgus varu nenostiprina tiešā veidā, tas šādu efektu var radīt netieši, atturot esošos konkurentus no darbības paplašināšanas, piespiežot konkurentus pamest tirgu vai atturot jaunus konkurentus no ienākšanas tirgū.
                     
                  
                     
                        109.
                     
                     
                        Papildus izkropļojumu radīšanai produktu tirgos reģionālais atbalsts jau pēc savas būtības ietekmē arī saimnieciskās darbības izvietojumu. Ja kāds apgabals, pateicoties atbalstam, piesaista ieguldījumus, cits apgabals šo iespēju zaudē. Apgabalos, kurus atbalsts ietekmējis nelabvēlīgi, šī negatīvā ietekme var izpausties kā ekonomiskās aktivitātes sarukums un zaudētas darbvietas, tai skaitā apakšuzņēmēju līmenī. Negatīvā ietekme var izpausties arī kā pozitīvas ārējās ietekmes (piemēram, kopu veidošanās efekta, zināšanu pārneses, izglītības un mācību) nematerializēšanās.
                     
                  
                     
                        110.
                     
                     
                        Ģeogrāfiskais faktors ir tas, kas reģionālo atbalstu atšķir no citiem horizontālā atbalsta veidiem. Reģionālajam atbalstam iezīmīgi ir tas, ka tā mērķis ir ietekmēt ieguldītāju lēmumus par to, kur īstenot ieguldīju projektus. Ja reģionālais atbalsts kompensē papildu izmaksas, kas rodas reģionālo problēmu dēļ, un veicina papildu ieguldījumus atbalstāmajos apgabalos, neatņemot tos citiem tikpat vai mazāk attīstītiem apgabaliem, tas ne tikai sekmē apgabala attīstību, bet arī kohēziju, galu galā nākot par labu visai EEZ. Reģionālā atbalsta potenciālo negatīvo ietekmi uz atrašanās vietu zināmā mērā jau ierobežo reģionālā atbalsta kartes, kurās, ņemot vērā reģionālās ekonomiskās attīstības un kohēzijas politikas mērķus, ir noteikti apgabali, kuros var piešķirt reģionālo atbalstu, un atbalsta maksimāli pieļaujamās intensitātes. Tomēr, lai novērtētu atbalsta ietekmi uz apgabala attīstību un kohēziju, ir svarīgi arī saprast, kas notiktu scenārijā bez atbalsta.
                     
                  5.6.2.   Acīmredzama negatīvā ietekme uz konkurenci un tirdzniecību
            
            
                     
                        111.
                     
                     
                        Uzraudzības iestāde ir apzinājusi vairākas situācijas, kurās reģionālā ieguldījumu atbalsta negatīvā ietekme uz konkurenci un tirdzniecību starp EEZ valstīm acīmredzami pārsniedz jebkādu pozitīvo ietekmi un kurās atbalsts tāpēc diez vai tiktu atzīts par saderīgu ar EEZ līguma darbību.
                     
                  5.6.2.1.   Jaudas pārpalikuma radīšana tirgū, kas piedzīvo absolūtu lejupslīdi
            
            
                     
                        112.
                     
                     
                        Kā norādīts 107. punktā, atbalsta negatīvās ietekmes novērtējumā Uzraudzības iestāde neefektīva tirgus gadījumā ņem vērā, cik liela ir projekta radītā papildu ražošanas jauda.
                     
                  
                     
                        113.
                     
                     
                        Ja valsts atbalsta rezultātā tiek veikti ieguldījumi, kas konkrētā tirgū palielina ražošanas jaudu, rodas risks negatīvi ietekmēt ražošanu vai ieguldījumus citos EEZ apgabalos. Tas jo īpaši ir iespējams gadījumos, kad jaudas palielinājums pārsniedz tirgus izaugsmes tempu vai notiek tirgū, kurā vērojams jaudas pārpalikums.
                     
                  
                     
                        114.
                     
                     
                        Tāpēc Uzraudzības iestāde uzskata, ka tad, ja ieguldījuma rezultātā rodas vai palielinās jaudas pārpalikums tādā tirgū, kas strukturālā ziņā piedzīvo absolūtu lejupslīdi (t. i., tirgus sarūk) (56), atbalstam ir negatīva ietekme, kuru diez vai kompensētu jebkāda pozitīvā ietekme. Minētais jo īpaši attiecas uz pirmā scenārija gadījumiem (lēmumi par ieguldījumiem).
                     
                  
                     
                        115.
                     
                     
                        Otrā scenārija situācijās (lēmumi par atrašanās vietu), kad ieguldījumi jebkurā gadījumā būtu veikti tajā pašā ģeogrāfiskajā tirgū vai izņēmuma kārtā citā ģeogrāfiskajā tirgū, bet ar mērķi pārdot tajā pašā ģeogrāfiskajā tirgū, atbalsts ietekmē tikai lēmumu par atrašanās vietu, ar nosacījumu, ka atbalsts aprobežojas ar minimumu, kas nepieciešams atrašanās vietas trūkumu kompensēšanai un nenodrošina tā saņēmējam papildu likviditāti. Tādā situācijā ieguldījuma rezultātā papildu jauda konkrētajā ģeogrāfiskajā tirgū tiktu radīta neatkarīgi no atbalsta esības. Tāpēc iespējamais iznākums jaudas pārpalikuma ziņā principā būtu vienāds neatkarīgi no tā, vai atbalsts tiktu vai netiktu piešķirts. Tomēr, ja alternatīvā ieguldījumu veikšanas vieta ir citā ģeogrāfiskajā tirgū un atbalsts rada jaudas pārpalikumu tirgū, kas strukturālā ziņā piedzīvo absolūtu lejupslīdi, ir spēkā 114. punkta secinājumi.
                     
                  5.6.2.2.   Kohēziju mazinoša ietekme
            
            
                     
                        116.
                     
                     
                        Kā norādīts 109. un 110. punktā, novērtējot atbalsta negatīvo ietekmi, Uzraudzības iestādei jāņem vērā ietekme uz saimnieciskās darbības izvietojumu.
                     
                  
                     
                        117.
                     
                     
                        Ja otrā scenārija situācijās (lēmumi par atrašanās vietu) ieguldījums atbalsta nepiešķiršanas gadījumā tiktu izvietots apgabalā, kurā reģionālā atbalsta intensitāte (57) ir lielāka vai tāda pati kā mērķapgabalā, attiecīgo negatīvo ietekmi diez vai atsvērtu jebkāda pozitīvā ietekme, jo tas būtu pretrunā reģionālā atbalsta pamatmērķim.
                     
                  5.6.2.3.   Pārcelšana
            
            
                     
                        118.
                     
                     
                        Paziņojamo pasākumu izvērtēšanas nolūkā Uzraudzības iestāde pieprasīs visu informāciju, kas ir vajadzīga, lai noteiktu, vai valsts atbalsta dēļ esošajās atrašanās vietās EEZ varētu ievērojami sarukt darbvietu skaits. Tādā gadījumā, ja ieguldījums atbalsta saņēmējam dod iespēju pārcelt darbību uz mērķapgabalu un pastāv cēloņsakarība starp atbalstu un pārcelšanu, runa ir par negatīvu ietekmi, kuru diez vai atsvērtu jebkāda pozitīvā ietekme.
                     
                  5.6.3.   Ieguldījumu atbalsta shēmas
            
            
                     
                        119.
                     
                     
                        Ieguldījumu atbalsta shēmas nedrīkst radīt būtiskus konkurences un tirdzniecības izkropļojumus. Konkrētāk, pat ja izkropļojumus var uzskatīt par ierobežotiem individuālā līmenī (ar nosacījumu, ka ir izpildīti visi ieguldījumu atbalsta nosacījumi), kumulatīvi shēmas potenciāli var radīt ievērojamus izkropļojumus. Šādi izkropļojumi var ietekmēt produktu tirgus, radot vai palielinot jaudas pārpalikumu vai izraisot to, ka dažiem atbalsta saņēmējiem rodas, palielinās vai saglabājas ievērojama tirgus vara, tādējādi negatīvi ietekmējot dinamiskos stimulus. Atbalsts shēmu ietvaros var arī izraisīt būtisku saimnieciskās darbības sarukumu citos EEZ apgabalos. Ja shēma ir vērsta uz konkrētām nozarēm, šādu izkropļojumu risks ir vēl izteiktāks.
                     
                  
                     
                        120.
                     
                     
                        Tāpēc EEZ EBTA valstīm ir jāpierāda, ka šāda negatīvā ietekme tiks ierobežota līdz minimumam, ņemot vērā, piemēram, projektu lielumu, atbalsta individuālās un kumulatīvās summas, paredzamos saņēmējus un mērķnozaru iezīmes. Lai Uzraudzības iestādei dotu iespēju novērtēt iespējamo negatīvo ietekmi, EEZ EBTA valstis var iesniegt visus tām pieejamos ietekmes novērtējumus un ex post izvērtējumus, kas veikti par līdzīgām iepriekšējām shēmām.
                     
                  
                     
                        121.
                     
                     
                        Uz shēmas pamata piešķirot atbalstu individuāliem projektiem, piešķīrējiestādei ir jāpārbauda un jāpārliecinās, ka atbalsts neradīs acīmredzamu negatīvo ietekmi, kas aprakstīta 111.–118. punktā. Šo pārbaudi var veikt, balstoties uz informāciju, kuru atbalsta saņēmējs sniedzis atbalsta pieteikumā un jo īpaši pieteikuma standartveidnē ietvertajā apliecinājumā, kurā jābūt norādītai alternatīvai atrašanās vietai gadījumā, ja atbalsts netiktu piešķirts.
                     
                  5.6.4.   Paziņojams individuālais ieguldījumu atbalsts
            
            
                     
                        122.
                     
                     
                        Izvērtējot individuālā atbalsta negatīvo ietekmi, Uzraudzības iestāde izšķir divus hipotētiskos scenārijus, kas aprakstīti 96. un 97. punktā.
                     
                  5.6.4.1.   Pirmā scenārija situācijas (lēmumi par ieguldījumiem)
            
            
                     
                        123.
                     
                     
                        Pirmā scenārija situācijās Uzraudzības iestāde īpašu uzmanību pievērš negatīvajai ietekmei, kas saistīta ar jaudas pārpalikuma veidošanos lejupslīdes fāzē esošos tirgos, iziešanas no tirgus novēršanai un ievērojamai tirgus varai. Atbalsta pozitīvajai ietekmei ir jāatsver šī negatīvā ietekme, kas aprakstīta 124.–133. punktā. Tomēr, ja tiek konstatēts, ka atbalsts radītu acīmredzamu negatīvo ietekmi, kas aprakstīta 114. punktā, to diez vai kompensētu jebkāda pozitīvā ietekme, tāpēc tāds atbalsts diez vai tiktu atzīts par saderīgu ar EEZ līguma darbību.
                     
                  
                     
                        124.
                     
                     
                        Lai varētu apzināt un novērtēt potenciālos konkurences un tirdzniecības izkropļojumus, EEZ EBTA valstīm būtu jāsniedz pierādījumi, kas Uzraudzības iestādei ļautu noteikt attiecīgos produktu tirgus (to produktu tirgus, kurus ietekmē atbalsta saņēmēja rīcības maiņa) un apzināt ietekmētos konkurentus un klientus/patērētājus. Attiecīgais produkts parasti ir produkts, uz kuru attiecas ieguldījumu projekts (58). Ja projekts attiecas uz starpproduktu un ievērojama produkcijas daļa netiek pārdota tirgū, attiecīgais produkts var būt lejupējais produkts. Konkrētais produktu tirgus aptver attiecīgo produktu un tā aizstājējus, kurus par tādiem uzskata vai nu patērētājs (ņemot vērā produkta iezīmes, cenu vai paredzēto pielietojumu), vai ražotājs (ņemot vērā ražošanas iekārtu elastību).
                     
                  
                     
                        125.
                     
                     
                        Šo potenciālo izkropļojumu novērtēšanai Uzraudzības iestāde izmantos vairākus kritērijus, piemēram, attiecīgā produkta tirgus struktūru, tirgus cikla fāzi (lejupslīdes vai izaugsmes fāze), atbalsta saņēmēju atlases procesu, šķēršļus ieiešanai tirgū un iziešanai no tā un produktu diferenciāciju.
                     
                  
                     
                        126.
                     
                     
                        Ja uzņēmums sistemātiski izmanto valsts atbalstu, tā varētu būt norāde, ka šis uzņēmums paša spēkiem nav spējīgs izturēt konkurenci vai ka tas saņem pārmērīgas priekšrocības salīdzinājumā ar konkurentiem.
                     
                  
                     
                        127.
                     
                     
                        Uzraudzības iestāde izšķir divus galvenos iemeslus potenciālajai negatīvajai ietekmei uz produktu tirgiem:
                        
                                    1)
                                 
                                 
                                    jaudas palielinājums, kas izraisa jaudas pārpalikumu vai saasina esošu jaudas pārpalikuma situāciju, īpaši lejupslīdes fāzē esošos tirgos;
                                 
                              
                                    2)
                                 
                                 
                                    gadījumi, kad atbalsta saņēmējam ir ievērojama tirgus vara.
                                 
                              
                  
                     
                        128.
                     
                     
                        Izvērtējot, vai atbalsta rezultātā tiktu radītas vai uzturētas neefektīvas tirgus struktūras, Uzraudzības iestāde ņems vērā papildu ražošanas jaudu, kuru radītu projekts, un to, vai tirgus ir neefektīvs.
                     
                  
                     
                        129.
                     
                     
                        Ja attiecīgais tirgus ir izaugsmes fāzē, parasti ir mazāks pamats bažīties, ka atbalsts varētu negatīvi ietekmēt dinamiskos stimulus vai radīt pārmērīgus šķēršļus ieiešanai tirgū vai iziešanai no tā.
                     
                  
                     
                        130.
                     
                     
                        Bažām ir lielāks pamats, ja tirgus ir lejupslīdes fāzē. Gadījumus, kad tirgus lejupslīde ilgtermiņa perspektīvā ir strukturāla (t. i., tirgus sarūk), Uzraudzības iestāde nošķir no gadījumiem, kad tirgus lejupslīde ir relatīva (t. i., tirgus joprojām aug, bet izaugsme ir mazāka par izaugsmes atsauces radītāju).
                     
                  
                     
                        131.
                     
                     
                        To, vai tirgus ir neefektīvs, parasti nosaka, salīdzinot ar EEZ iekšzemes kopproduktu (IKP) pēdējos trijos gados pirms projekta sākšanas (atsauces radītājs). To var noteikt arī, balstoties uz prognozētajiem izaugsmes rādītājiem nākamajos trijos līdz piecos gados. Var ņemt vērā tādus rādītājus kā attiecīgā tirgus paredzamā izaugsme nākotnē, no tās izrietošais paredzamais jaudas izmantojuma līmenis un jaudas palielinājuma iespējamā ietekme uz konkurentiem cenu un peļņas normu ziņā.
                     
                  
                     
                        132.
                     
                     
                        Atsevišķos gadījumos produktu tirgus izaugsmes novērtējums EEZ līmenī var neaptvert visu attiecīgā atbalsta ietekmi, jo īpaši globāla ģeogrāfiskā tirgus gadījumā. Tādos gadījumos Uzraudzības iestāde vērtēs atbalsta ietekmi uz attiecīgajām tirgus struktūrām, jo īpaši, vai atbalsta ietekmē EEZ darbojošies ražotāji varētu tikt izspiesti no tirgus.
                     
                  
                     
                        133.
                     
                     
                        Lai izvērtētu to, vai atbalsta saņēmējam ir ievērojama tirgus vara, Uzraudzības iestāde ņems vērā saņēmēja stāvokli tirgū noteiktā periodā pirms atbalsta saņemšanas un sagaidāmo stāvokli pēc ieguldījuma pabeigšanas. Uzraudzības iestāde ņems vērā atbalsta saņēmēja un tā konkurentu tirgus daļas, kā arī citus nozīmīgus faktorus. Piemēram, tirgus struktūru tā novērtēs, analizējot tirgus koncentrāciju, potenciālos šķēršļus ieiešanai tirgū (59), pircēja varu (60) un paplašināšanās vai iziešanas šķēršļus.
                     
                  5.6.4.2.   Otrā scenārija situācijas (lēmumi par atrašanās vietu)
            
            
                     
                        134.
                     
                     
                        Ja hipotētiskā scenārija analīze liecina, ka atbalsta nepiešķiršanas gadījumā ieguldījumi būtu veikti citā vietā (otrais scenārijs), kas ietilpst attiecīgā produkta tajā pašā ģeogrāfiskajā tirgū, un ja atbalsts ir samērīgs, rezultāts no jaudas pārpalikuma vai ievērojamas tirgus varas viedokļa, visticamāk, principā būtu tāds pats neatkarīgi no atbalsta. Šādos gadījumos atbalsta pozitīvā ietekme, visticamāk, atsvērtu ierobežoto negatīvo ietekmi uz konkurenci. Tomēr tad, ja alternatīvā atrašanās vieta ir EEZ, Uzraudzības iestāde pievērsīs īpašu uzmanību negatīvajai ietekmei saistībā ar šo alternatīvo atrašanās vietu. Tāpēc, ja atbalsts radītu acīmredzamu negatīvo ietekmi, kas aprakstīta 117. un 118. punktā, to diez vai kompensētu jebkāda pozitīvā ietekme, līdz ar to tāds atbalsts diez vai tiktu atzīts par saderīgu ar EEZ līguma darbību.
                     
                  5.6.5.   Darbības atbalsta shēmas
            
            
                     
                        135.
                     
                     
                        Ja atbalsts ir samērīgs un ir nepieciešams reģionālās attīstības un kohēzijas sekmēšanai atbilstoši 5.1.3. apakšiedaļai, atbalsta pozitīvā ietekme, visticamāk, atsvērtu tā negatīvo ietekmi uz konkurenci un tirdzniecību starp EEZ valstīm. Tomēr dažos gadījumos atbalsts var mainīt tirgus struktūru vai attiecīgās nozares iezīmes un tādējādi būtiski izkropļot konkurenci, radot šķēršļus ieiešanai tirgū vai iziešanai no tā, aizstāšanas efektu vai tirdzniecības plūsmu pārvirzi. Minētajos gadījumos negatīvo ietekmi diez vai kompensētu jebkāda pozitīvā ietekme.
                     
                  5.7.   Pārredzamība
            
            
                     
                        136.
                     
                     
                        EEZ EBTA valstīm Eiropas Komisijas Atbalsta pārredzamības modulī (61) vai visaptverošā valsts atbalsta tīmekļa vietnē valsts vai reģionālā līmenī jāpublicē šāda informācija:
                        
                                    1)
                                 
                                 
                                    lēmuma par individuālā atbalsta piešķiršanu vai apstiprinātās atbalsta shēmas un attiecīgo īstenošanas noteikumu pilns teksts vai saite uz to;
                                 
                              
                                    2)
                                 
                                 
                                    informācija par katru individuālā atbalsta piešķīrumu, kas pārsniedz 100 000 EUR, atbilstoši VIII pielikumā sniegtajai struktūrai.
                                 
                              
                  
                     
                        137.
                     
                     
                        Attiecībā uz atbalstu, ko piešķir ETS projektiem, 136. punktā minētā informācija jāievieto tās EEZ valsts tīmekļa vietnē, kurā atrodas attiecīgā vadošā iestāde (62). Alternatīvi – iesaistītās EEZ valstis var nolemt, ka katra no tām informāciju par savā teritorijā īstenojamajiem atbalsta pasākumiem sniedz savā attiecīgajā tīmekļa vietnē.
                     
                  
                     
                        138.
                     
                     
                        EEZ EBTA valstīm savas visaptverošās valsts atbalsta tīmekļa vietnes, kas minētas 136. punktā, jāstrukturē tādā veidā, lai piekļūšana informācijai būtu viegla. Informācija jāpublicē tabulās bezīpašnieka formātā, kas nodrošina efektīvu iespēju datus meklēt, izgūt, lejupielādēt un viegli publicēt internetā, piemēram, CSV vai XML formātā. Sabiedrības piekļuve tīmekļa vietnei jānodrošina bez jebkādiem ierobežojumiem, tātad nevar prasīt arī lietotāja iepriekšēju reģistrēšanos.
                     
                  
                     
                        139.
                     
                     
                        Attiecībā uz shēmām nodokļu atvieglojumu veidā 136. punkta 2) apakšpunkta nosacījumi tiks uzskatīti par izpildītiem, ja EEZ EBTA valstis prasīto informāciju par individuālā atbalsta summām publicēs pa šādiem diapazoniem (miljonos EUR):
                        
                                     
                                 
                                 
                                    0,1-0,5;
                                 
                              
                                     
                                 
                                 
                                    0,5–1;
                                 
                              
                                     
                                 
                                 
                                    1–2;
                                 
                              
                                     
                                 
                                 
                                    2–5;
                                 
                              
                                     
                                 
                                 
                                    5–10;
                                 
                              
                                     
                                 
                                 
                                    10–30;
                                 
                              
                                     
                                 
                                 
                                    30–60;
                                 
                              
                                     
                                 
                                 
                                    60–100;
                                 
                              
                                     
                                 
                                 
                                    100–250 un
                                 
                              
                                     
                                 
                                 
                                    250 un vairāk.
                                 
                              
                  
                     
                        140.
                     
                     
                        Informācija, kas minēta 136. punkta 2) apakšpunktā, jāpublicē sešu mēnešu laikā no atbalsta piešķiršanas dienas vai, ja atbalsts ir nodokļu atvieglojumu veidā, – viena gada laikā no dienas, kad jāiesniedz nodokļu deklarācija (63). Nelikumīga, bet vēlāk par saderīgu atzīta atbalsta gadījumā EEZ EBTA valstīm šī informācija ir jāpublicē sešu mēnešu laikā no dienas, kad Uzraudzības iestāde pieņēmusi lēmumu, ar ko atbalstu atzīst par saderīgu. Lai varētu nodrošināt EEZ līgumā paredzēto valsts atbalsta noteikumu izpildi, minētajai informācijai ir jābūt pieejamai vismaz 10 gadus no atbalsta piešķiršanas dienas.
                     
                  
                     
                        141.
                     
                     
                        Uzraudzības iestāde savā tīmekļa vietnē publicē saites uz visām valsts atbalsta tīmekļa vietnēm, kas minētas 136. punktā.
                     
                  6.   IZVĒRTĒŠANA
            
            
                     
                        142.
                     
                     
                        Lai vēl spēcīgāk ierobežotu konkurences un tirdzniecības izkropļošanu, Uzraudzības iestāde var prasīt, lai 143. punktā minētajām atbalsta shēmām tiktu veikts ex post izvērtējums. Izvērtētas tiks tās shēmas, kurām ir īpaši liels potenciāls radīt konkurences izkropļojums, t. i., shēmas, kas varētu būtiski ierobežot vai izkropļot konkurenci, ja to īstenošana netiktu laikus pārskatīta.
                     
                  
                     
                        143.
                     
                     
                        
                           Ex post izvērtējums var tikt prasīts par atbalsta shēmām ar lielu budžetu vai oriģinālām iezīmēm un shēmām tirgos, kuros ir paredzamas būtiskas komerciālās, tehnoloģiju vai regulatīvās izmaiņas. Izvērtējums vienmēr tiks prasīts par shēmām, kurās valsts atbalsta budžets vai iegrāmatotie izdevumi pārsniedz 150 miljonus EUR jebkurā gadā vai 750 miljonus EUR kopējā darbības periodā, t. i., periodā, kurā darbojusies konkrētā shēma un iespējamā iepriekšējā shēma ar līdzīgu mērķi un ģeogrāfisko tvērumu, sākot no 2022. gada 1. janvāra. Ņemot vērā izvērtēšanas mērķus un lai neuzliktu nesamērīgu slogu EEZ EBTA valstīm, ex post izvērtējumus var prasīt tikai par tām atbalsta shēmām, kuru kopējais darbības periods pārsniedz trīs gadus, skaitot no 2022. gada 1. janvāra.
                     
                  
                     
                        144.
                     
                     
                        
                           Ex post izvērtējumu var nepieprasīt par ikvienu tādu atbalsta shēmu, kas ir tieša pēctece iepriekšējai shēmai ar līdzīgu mērķi un ģeogrāfisko tvērumu, par kuru ir veikts izvērtējums, iesniegts galīgais izvērtējuma ziņojums, kas atbilst Uzraudzības iestādes apstiprinātajam izvērtējuma plānam, un par ko nav izdarīti nekādi negatīvi konstatējumi. Gadījumā, ja shēmas galīgais izvērtējuma ziņojums neatbilst apstiprinātajam izvērtējuma plānam, shēma ir nekavējoties jāaptur.
                     
                  
                     
                        145.
                     
                     
                        Izvērtējumam būtu jābūt vērstam uz to, lai pārbaudītu, vai ir īstenojušies shēmas saderības pamatā esošie pieņēmumi un nosacījumi, jo īpaši lai pārliecinātos par atbalsta pasākuma nepieciešamību un efektivitāti, ņemot vērā tā vispārīgos un konkrētos mērķus. Būtu jānovērtē arī shēmas ietekme uz konkurenci un tirdzniecību.
                     
                  
                     
                        146.
                     
                     
                        Attiecībā uz shēmām, kuras jāizvērtē tāpēc, ka uz tām attiecas 143. punkts, EEZ EBTA valstīm ir jāiesniedz izvērtējuma plāna projekts, kas būs neatņemama sastāvdaļa Uzraudzības iestādes veiktajā shēmas novērtējumā. Projekts jāiesniedz:
                        
                                    1)
                                 
                                 
                                    kopā ar atbalsta shēmu, ja shēmai paredzētā valsts atbalsta budžets pārsniedz 150 miljonus EUR jebkurā gadā vai 750 miljonus EUR tās kopējā darbības periodā;
                                 
                              
                                    2)
                                 
                                 
                                    30 darbdienu laikā no būtiskām izmaiņām, kuru rezultātā shēmas budžets pārsniedz 150 miljonus EUR jebkurā gadā vai 750 miljonus EUR shēmas kopējā darbības periodā;
                                 
                              
                                    3)
                                 
                                 
                                    30 darbdienu laikā no dienas, kad oficiālajā uzskaitē iegrāmatotie shēmas gada izdevumi pārsniedz 150 miljonus EUR.
                                 
                              
                  
                     
                        147.
                     
                     
                        Izvērtējuma plāna projektam ir jāatbilst Uzraudzības iestādes noteiktajiem kopējiem metodikas principiem (64). EEZ EBTA valstīm ir jāpublicē Uzraudzības iestādes apstiprinātais izvērtējuma plāns.
                     
                  
                     
                        148.
                     
                     
                        
                           Ex post izvērtējums jāveic no atbalsta piešķīrējiestādes neatkarīgam ekspertam, balstoties uz izvērtējuma plānu. Izvērtējumu veido vismaz viens starpposma un viens galīgais izvērtējuma ziņojums. EEZ EBTA valstīm ir jāpublicē abi ziņojumi.
                     
                  
                     
                        149.
                     
                     
                        Galīgais izvērtējuma ziņojums ir jāiesniedz Uzraudzības iestādei ar tādu aprēķinu, lai tai būtu iespēja novērtēt atbalsta shēmas iespējamo pagarināšanu, bet vēlākais deviņus mēnešus pirms shēmas noslēguma. Šo termiņu var saīsināt shēmām, kurām izvērtējuma prasība iestājas pēdējos divos to īstenošanas gados. Izvērtējuma precīzais tvērums un kārtība tiks noteikti lēmumā, ar ko apstiprina atbalsta shēmu. Paziņojot par sekojošiem atbalsta pasākumiem ar līdzīgu mērķi, jāapraksta, kā ir ņemti vērā izvērtējuma rezultāti.
                     
                  7.   REĢIONĀLĀ ATBALSTA KARTES
            
            
                     
                        150.
                     
                     
                        Šajā iedaļā ir paredzēti kritēriji, pēc kuriem var noteikt apgabalus, kas atbilst EEZ līguma 61. panta 3. punkta a) un c) apakšpunkta nosacījumiem. Apgabali, kuri atbilst minētajiem nosacījumiem un kurus EEZ EBTA valstis vēlas noteikt par “a” vai “c” apgabaliem (65), ir jānorāda reģionālā atbalsta kartē, kura jāpaziņo Uzraudzības iestādei un kura Uzraudzības iestādei jāapstiprina, un tikai tad var sākt piešķirt atbalstu uzņēmumiem, kas atrodas norādītajos apgabalos.
                     
                  
                     
                        151.
                     
                     
                        Kartēs jānorāda arī atbalsta maksimālās intensitātes, kas šajos apgabalos piemērojamas apstiprinātās kartes derīguma periodā.
                     
                  
                     
                        152.
                     
                     
                        Lai būtu izpildīts atbalsta stimulējošās ietekmes nosacījums, gadījumos, kad atbalsta pieteikumi uz diskrecionāro atbalstu iesniegti pirms kartes derīguma perioda sākuma, “lēsto nepieciešamo atbalsta summu”, kura norādīta sākotnējā pieteikumā, nedrīkst pēc darbu sākuma atpakaļejoši grozīt tā, lai panāktu lielāku atbalsta intensitāti, kas izriet no šīm pamatnostādnēm.
                     
                  
                     
                        153.
                     
                     
                        Attiecībā uz nodokļu atvieglojumiem, ko piešķir, izmantojot automātiskas atbalsta shēmas, saskaņā ar šīm pamatnostādnēm paredzētās atbalsta maksimālās intensitātes var piemērot tikai projektiem, kas sākti kopš dienas, kad atbilstoši attiecīgajiem valsts noteikumiem kļuva piemērojama lielāka attiecīgā maksimālā intensitāte. Projektiem, kas sākti pirms minētās dienas, turpina piemērot atbalsta maksimālo intensitāti, kura apstiprināta iepriekšējā reģionālā atbalsta kartē.
                     
                  7.1.   Reģionālā atbalsta maksimālais tvērums iedzīvotāju īpatsvara izteiksmē
            
            
                     
                        154.
                     
                     
                        Tā kā reģionālā valsts atbalsta piešķiršana ir atkāpe no valsts atbalsta vispārējā aizlieguma principa, kas noteikts Līguma par Eiropas Savienības darbību 107. panta 1. punktā, Komisija uzskata, ka ES27 “a” un “c” apgabalu iedzīvotāju kopskaitam jābūt mazākam nekā iedzīvotāju skaitam neatbalstāmajos apgabalos. Tāpēc iedzīvotāju skaitam norādītajos apgabalos ES27 vajadzētu būt mazākam par 50 % no ES27 iedzīvotāju kopskaita.
                     
                  
                     
                        155.
                     
                     
                        Reģionālā atbalsta pamatnostādnēs 2014.–2020. gadam (66)“a” un “c” apgabalu kopējo tvērumu Komisija noteica 47 % apmērā no ES28 iedzīvotāju skaita. Ņemot vērā Lielbritānijas un Ziemeļīrijas Apvienotās Karalistes izstāšanos no ES, Komisija uzskata, ka ir lietderīgi šo īpatsvaru palielināt līdz 48 % no ES27 iedzīvotāju kopskaita.
                     
                  
                     
                        156.
                     
                     
                        Attiecīgi pašreizējās Komisijas Reģionālā valsts atbalsta pamatnostādnēs dalībvalstīm “a” un “c” apgabalu kopējais maksimālais tvērums ir noteikts 48 % apmērā no ES27 iedzīvotāju skaita (67).
                     
                  
                     
                        156.a
                     
                     
                        Uzraudzības iestāde piekrīt Komisijas viedoklim. Tādēļ šajās pamatnostādnēs būtu jānosaka atbilstošs kopējais maksimālais tvērums visā EEZ, kas ietver EEZ EBTA valstis. Maksimālo tvērumu EEZ aprēķina, pieskaitot EEZ EBTA valstu iedzīvotāju skaitu Komisijas pamatnostādnēs noteiktai maksimālā tvēruma augšējai griestu robežai. Tādējādi šajās pamatnostādnēs “a” un “c” apgabalu kopējais maksimālais tvērums ir noteikts 48 % apmērā no kopējā EEZ iedzīvotāju skaita, izmantojot Eurostat datus par 2018. gadu.
                     
                  7.2.   61. panta 3. punkta a) apakšpunktā paredzētā atkāpe
            
            
                     
                        157.
                     
                     
                        EEZ līguma 61. panta 3. punkta a) apakšpunktā ir noteikts, ka “atbalstu, kas veicina ekonomikas attīstību apgabalos, kur dzīves līmenis ir ārkārtīgi zems vai kur valda liels bezdarbs”, var uzskatīt par saderīgu ar EEZ līguma darbību. Saskaņā ar Tiesas judikatūru “vārdu “ārkārtīgi” un “liels” lietojums [Līguma par Eiropas Savienības darbību 107.] panta 3. punkta a) apakšpunktā norāda, ka atkāpe attiecas tikai uz apgabaliem, kuros ekonomikas stāvoklis ir ārkārtīgi nelabvēlīgs salīdzinājumā ar [Savienību] kopumā” (68).
                     
                  
                     
                        158.
                     
                     
                        Uzraudzības iestāde uzskata, ka EEZ līguma 61. panta 3. punkta a) apakšpunkta nosacījumi ir izpildīti 2. līmeņa statistikas reģionos, kuru iekšzemes kopprodukts (IKP) uz vienu iedzīvotāju ir 75 % no EEZ vidējā rādītāja vai mazāks (69).
                     
                  
                     
                        159.
                     
                     
                        Līdz ar to EEZ EBTA valstis par “a” apgabaliem var noteikt šādus apgabalus:
                        
                                    1)
                                 
                                 
                                    2. līmeņa statistikas reģionus, kuru IKP uz vienu iedzīvotāju, izteikts pirktspējas līmeņa vienībās (70), ir 75 % no EEZ vidējā rādītāja vai mazāks (balstoties uz vidējiem rādītājiem par pēdējiem trim gadiem, par kuriem pieejami Eurostat dati (71));
                                 
                              
                                    2)
                                 
                                 
                                    […].
                                 
                              
                  
                     
                        160.
                     
                     
                        Katras EEZ EBTA valsts atbalsttiesīgie “a” apgabali ir noteikti I pielikumā. Šo pamatnostādņu pieņemšanas laikā neviens EEZ EBTA valstu reģions neatbilda tam, lai piemērotu atkāpi saskaņā ar EEZ līguma 61. panta 3. punkta a) apakšpunktu.
                     
                  7.3.   61. panta 3. punkta c) apakšpunktā paredzētā atkāpe
            
            
                     
                        161.
                     
                     
                        EEZ līguma 61. panta 3. punkta c) apakšpunktā ir noteikts, ka “atbalstu, kas veicina konkrētu saimniecisko darbību vai konkrētu tautsaimniecības jomu attīstību, ja šādam atbalstam nav tāds nelabvēlīgs iespaids uz tirdzniecības apstākļiem, kas ir pretrunā kopīgām interesēm”, var uzskatīt par saderīgu ar EEZ līguma darbību. Saskaņā ar Tiesas judikatūru “[a]tkāpe, kas paredzēta [Līguma par Eiropas Savienības darbību 107.] panta 3. punkta c) apakšpunktā […], ļauj dažu apgabalu attīstīšanai neizvirzīt ekonomiskos nosacījumus, kas paredzēti [107.] panta 3. punkta a) apakšpunktā, ar nosacījumu, ka šādam atbalstam “nav tāds nelabvēlīgs iespaids uz tirdzniecības apstākļiem, kas ir pretrunā kopīgām interesēm”. Minētais noteikums Komisijai dod tiesības atļaut piešķirt atbalstu, kas sekmē ekonomisko attīstību dalībvalsts apgabalos, kuri ir nelabvēlīgā situācijā salīdzinājumā ar valsts vidējo līmeni” (72). Uzraudzības iestāde uzskata, ka tas pats ir spēkā saskaņā ar EEZ līguma 61. panta 3. punkta c) apakšpunktu.
                     
                  
                     
                        162.
                     
                     
                        EEZ “c” apgabalu iedzīvotāju maksimālo tvērumu (“c” tvērums) iegūst, no kopējā maksimālā EEZ tvēruma, kas noteikts 156.a punktā, atņemot EEZ atbalsttiesīgo “a” apgabalu iedzīvotāju skaitu.
                     
                  
                     
                        163.
                     
                     
                        Ir divas “c” apgabalu kategorijas:
                        
                                    1)
                                 
                                 
                                    apgabali, kuri atbilst konkrētiem nosacījumiem un kurus EEZ EBTA valstis tādējādi var noteikt par “c” apgabaliem bez jebkāda papildu pamatojuma (“iepriekš definētie “c” apgabali”);
                                 
                              
                                    2)
                                 
                                 
                                    apgabali, kurus EEZ EBTA valstis var pēc saviem ieskatiem noteikt par “c” apgabaliem ar nosacījumu, ka tās pierāda šo apgabalu atbilstību konkrētiem sociālekonomiskajiem kritērijiem (“iepriekš nedefinētie “c” apgabali”).
                                 
                              
                  7.3.1.   Iepriekš definētie “c” apgabali
            
            7.3.1.1.   Speciālais “c” tvērums iepriekš definētajiem “c” apgabaliem
            
            
                     
                        164.
                     
                     
                        […] (73).
                     
                  
                     
                        165.
                     
                     
                        Uzraudzības iestāde uzskata, ka EEZ EBTA valstīm ir jābūt pieejamam pietiekami lielam “c” tvērumam, lai tās varētu par “c” apgabaliem noteikt apgabalus ar zemu iedzīvotāju blīvumu.
                     
                  
                     
                        166.
                     
                     
                        Attiecīgi par iepriekš definētiem “c” apgabaliem uzskata šādus apgabalus:
                        
                                    1)
                                 
                                 
                                    […];
                                 
                              
                                    2)
                                 
                                 
                                    mazapdzīvotie apgabali – 2. līmeņa statistikas reģioni ar mazāk nekā astoņiem iedzīvotājiem uz km2 vai 3. līmeņa statistikas reģioni ar mazāk nekā 12,5 iedzīvotājiem uz km2 (balstoties uz Eurostat datiem par iedzīvotāju blīvumu 2018. gadā).
                                 
                              
                  
                     
                        167.
                     
                     
                        Katras EEZ EBTA valsts speciālais iepriekš definēto “c” apgabalu tvērums ir noteikts I pielikumā. Šo iedzīvotāju tvērumu var izmantot tikai iepriekš definēto “c” apgabalu noteikšanai.
                     
                  7.3.1.2.   Iepriekš definēto “c” apgabalu noteikšana
            
            
                     
                        168.
                     
                     
                        EEZ EBTA valstis par “c” apgabaliem var noteikt iepriekš definētos “c” apgabalus, kas minēti 166. punktā.
                     
                  
                     
                        169.
                     
                     
                        Attiecībā uz mazapdzīvotiem apgabaliem EEZ EBTA valstīm par iepriekš definētiem principā būtu jānosaka 2. līmeņa statistikas reģioni ar mazāk nekā astoņiem iedzīvotājiem uz km2 vai 3. līmeņa statistikas reģioni ar mazāk nekā 12,5 iedzīvotājiem uz km2. Tomēr EEZ EBTA valstis var noteikt 3. līmeņa statistikas reģionu daļas, kurās ir mazāk nekā 12,5 iedzīvotāji uz km2, vai citus minētajiem 3. līmeņa statistikas reģioniem piegulošus vienlaidu apgabalus ar nosacījumu, ka šajos apgabalos ir mazāk nekā 12,5 iedzīvotāji uz km2. Attiecībā uz ļoti mazapdzīvotiem apgabaliem EEZ EBTA valstis par iepriekš definētiem var noteikt 2. līmeņa statistikas reģionus ar mazāk nekā astoņiem iedzīvotājiem uz km2 vai citus, mazākus minētajiem 2. līmeņa statistikas reģioniem piegulošus vienlaidu apgabalus ar nosacījumu, ka šajos apgabalos ir mazāk nekā astoņi iedzīvotāji uz km2 un ka iedzīvotāju kopskaits ļoti mazapdzīvotajos apgabalos un mazapdzīvotajos apgabalos nepārsniedz 167. punktā minēto speciālo “c” tvērumu.
                     
                  7.3.2.   Iepriekš nedefinētie “c” apgabali
            
            7.3.2.1.   Metode iepriekš nedefinēto “c” apgabalu tvēruma sadalei starp EEZ EBTA valstīm
            
            
                     
                        170.
                     
                     
                        EEZ iepriekš nedefinēto “c” apgabalu maksimālo tvērumu iegūst, no kopējā EEZ maksimālā tvēruma, kas noteikts 156.a punktā, atņemot atbalsttiesīgo “a” apgabalu un iepriekš definēto “c” apgabalu iedzīvotāju skaitu ES27 un EEZ EBTA valstīs. Iepriekš nedefinēto “c” apgabalu tvērumu starp EEZ EBTA valstīm sadala, piemērojot III pielikumā noteikto metodi.
                     
                  7.3.2.2.   Drošības tīkls un iedzīvotāju tvēruma minimums
            
            
                     
                        171.
                     
                     
                        Lai nodrošinātu reģionālā atbalsta karšu turpinātību un zināmu rīcības iespēju minimumu ikvienā dalībvalstī, Komisija uzskata, ka neviena dalībvalsts nedrīkstētu zaudēt vairāk nekā 30 % no tās kopējā tvēruma salīdzinājumā ar 2017.–2020. gada periodu un ka attiecībā uz ikvienu dalībvalsti būtu jāparedz iedzīvotāju tvēruma minimums.
                     
                  
                     
                        172.
                     
                     
                        Tāpēc, atkāpjoties no kopējā maksimālā tvēruma, kas noteikts Komisijas pamatnostādņu 156. punktā, Komisija katras dalībvalsts “c” tvērumu palielināja tā, lai:
                        
                                    1)
                                 
                                 
                                    katras dalībvalsts “a” un “c” apgabalu kopējais tvērums nesamazinātos par vairāk kā 30 % salīdzinājumā ar 2017.–2020. gada periodu (74);
                                 
                              
                                    2)
                                 
                                 
                                    katras dalībvalsts iedzīvotāju tvērums būtu vismaz 7,5 % no valsts iedzīvotāju kopskaita (75).
                                 
                              
                  
                     
                        172.a
                     
                     
                        Uzraudzības iestāde piekrīt Komisijas viedoklim. Tādējādi “c” tvērums ir palielināts tā, lai Lihtenšteinas minimālais iedzīvotāju tvērums būtu 7,5 % no valsts iedzīvotāju kopskaita.
                     
                  
                     
                        173.
                     
                     
                        Katras EEZ EBTA valsts iepriekš nedefinēto “c” apgabalu tvērums drošības tīkla un iedzīvotāju tvēruma minimuma piemērošanas rezultātā ir noteikts I pielikumā.
                     
                  7.3.2.3.   Iepriekš nedefinēto “c” apgabalu noteikšana
            
            
                     
                        174.
                     
                     
                        Uzraudzības iestāde uzskata, ka kritērijiem, kurus EEZ EBTA valstis izmanto “c” apgabalu noteikšanai, būtu jāatspoguļo dažādās situācijas, kurās var būt attaisnojama reģionālā atbalsta piešķiršana. Tāpēc kritērijiem būtu jāattiecas uz sociālekonomiskajām, ģeogrāfiskajām vai strukturālajām problēmām, kas var būt sastopamas “c” apgabalos, un jānodrošina pietiekamas garantijas, ka reģionālā valsts atbalsta piešķiršana neietekmēs tirdzniecības apstākļus tiktāl, ka nonāktu pretrunā kopīgajām interesēm.
                     
                  
                     
                        175.
                     
                     
                        Līdz ar to EEZ EBTA valstis par “c” apgabaliem var noteikt iepriekš nedefinētus “c” apgabalus, kas izraudzīti, balstoties uz šādiem kritērijiem:
                        
                                    1)
                                 
                                 
                                    1. kritērijs – vienlaidu apgabali, kuros ir vismaz 100 000 iedzīvotāju (76). Tiem jāatrodas 2. līmeņa vai 3. līmeņa statistikas reģionos, kuros:
                                    
                                                i)
                                             
                                             
                                                IKP uz vienu iedzīvotāju ir vienāds ar EEZ vidējo rādītāju vai mazāks vai
                                             
                                          
                                                ii)
                                             
                                             
                                                bezdarba līmenis ir vismaz 115 % no valsts vidējā rādītāja (77);
                                             
                                          
                              
                                    2)
                                 
                                 
                                    2. kritērijs – 3. līmeņa statistikas reģioni ar mazāk nekā 100 000 iedzīvotāju, kuros:
                                    
                                                i)
                                             
                                             
                                                IKP uz vienu iedzīvotāju ir vienāds ar EEZ vidējo rādītāju vai mazāks vai
                                             
                                          
                                                ii)
                                             
                                             
                                                bezdarba līmenis ir vismaz 115 % no valsts vidējā rādītāja;
                                             
                                          
                              
                                    3)
                                 
                                 
                                    3. kritērijs – salas vai vienlaidu apgabali, kuriem piemīt līdzīga ģeogrāfiskā izolētība (piemēram, pussalas vai kalnu apgabali), kur:
                                    
                                                i)
                                             
                                             
                                                IKP uz vienu iedzīvotāju ir vienāds ar EEZ vidējo rādītāju vai mazāks (78) vai
                                             
                                          
                                                ii)
                                             
                                             
                                                bezdarba līmenis ir vismaz 115 % no valsts vidējā rādītāja (79), vai
                                             
                                          
                                                iii)
                                             
                                             
                                                ir mazāk nekā 5 000 iedzīvotāju.
                                             
                                          
                              
                                    4)
                                 
                                 
                                    4. kritērijs – 3. līmeņa statistikas reģioni vai vienlaidu apgabalus veidojošas 3. līmeņa statistikas reģionu daļas, kas pieguļ “a” apgabalam vai kam ir sauszemes robeža ar valsti ārpus EEZ vai Eiropas Brīvās tirdzniecības asociācijas (EBTA);
                                 
                              
                                    5)
                                 
                                 
                                    5. kritērijs – vienlaidu apgabali, kuros ir vismaz 50 000 iedzīvotāju (80) un kuri piedzīvo būtiskas strukturālās pārmaiņas vai ievērojamu relatīvo lejupslīdi, ar nosacījumu, ka šie apgabali neatrodas 3. līmeņa statistikas reģionos un nav vienlaidu apgabali, kas atbilst iepriekš definēta apgabala nosacījumiem vai 1. līdz 4. kritērijam (81).
                                 
                              
                  
                     
                        176.
                     
                     
                        Attiecībā uz 175. punktā noteiktajiem kritērijiem jēdziens “vienlaidu apgabals” nozīmē vienu veselu vietējo administratīvo vienību (VAV) (82) vai VAV grupu (83). VAV grupu uzskata par vienlaidu apgabalu, ja ikvienam grupas apgabalam ir administratīvā robeža ar kādu citu grupā ietilpstošo apgabalu (84).
                     
                  
                     
                        177.
                     
                     
                        Katrai EEZ EBTA valstij atļautā iedzīvotāju tvēruma ievērošana tiks novērtēta, balstoties uz valsts statistikas biroja jaunākajiem publicētajiem datiem par attiecīgo apgabalu pastāvīgo iedzīvotāju kopskaitu.
                     
                  7.4.   Atbalsta maksimālās intensitātes, kas piemērojamas reģionālajam ieguldījumu atbalstam
            
            
                     
                        178.
                     
                     
                        Uzraudzības iestāde uzskata, ka atbalsta maksimālajām intensitātēm, kas piemērojamas reģionālajam ieguldījumu atbalstam, ir jāatspoguļo EEZ dažādo apgabalu attīstības līmeņa atšķirību būtība un apmērs. Tāpēc atbalsta intensitātēm “a” apgabalos būtu jābūt lielākām nekā “c” apgabalos.
                     
                  7.4.1.   Atbalsta maksimālās intensitātes “a” apgabalos
            
            
                     
                        179.
                     
                     
                        Lielo uzņēmumu atbalsta intensitāte “a” apgabalos nedrīkst pārsniegt:
                        
                                    1)
                                 
                                 
                                    50 % 2. līmeņa statistikas reģionos, kuru IKP uz vienu iedzīvotāju ir vienāds ar 55 % no EEZ vidējā rādītāja vai mazāks;
                                 
                              
                                    2)
                                 
                                 
                                    40 % 2. līmeņa statistikas reģionos, kuru IKP uz vienu iedzīvotāju pārsniedz 55 % un ir vienāds ar 65 % no EEZ vidējā rādītāja vai mazāks;
                                 
                              
                                    3)
                                 
                                 
                                    30 % 2. līmeņa statistikas reģionos, kuru IKP uz vienu iedzīvotāju pārsniedz 65 % no EEZ vidējā rādītāja.
                                 
                              
                  
                     
                        180.
                     
                     
                        […].
                     
                  
                     
                        181.
                     
                     
                        Atbalsta intensitātes, kas noteiktas 179. punktā, var palielināt 7.4.4. un 7.4.5. apakšiedaļā minētajos apgabalos, ja vien lielo uzņēmumu atbalsta intensitāte attiecīgajā apgabalā nepārsniedz 70 %.
                     
                  7.4.2.   Atbalsta maksimālās intensitātes “c” apgabalos
            
            
                     
                        182.
                     
                     
                        Lielo uzņēmumu atbalsta intensitāte nedrīkst pārsniegt:
                        
                                    1)
                                 
                                 
                                    20 % mazapdzīvotos apgabalos un apgabalos (3. līmeņa statistikas reģionos vai 3. līmeņa statistikas reģionu daļās), kuriem ir sauszemes robeža ar valsti ārpus EEZ vai EBTA;
                                 
                              
                                    2)
                                 
                                 
                                    15 % līdzšinējos “a” apgabalos;
                                 
                              
                                    3)
                                 
                                 
                                    10 % iepriekš nedefinētos “c” apgabalos, kuru IKP uz vienu iedzīvotāju pārsniedz 100 % no EEZ vidējā rādītāja un bezdarba līmenis ir mazāks par 100 % no EEZ vidējā rādītāja;
                                 
                              
                                    4)
                                 
                                 
                                    15 % pārējos iepriekš nedefinētajos “c” apgabalos.
                                 
                              
                  
                     
                        183.
                     
                     
                        Līdzšinējos “a” apgabalos 182. punkta 2) apakšpunktā noteikto 15 % atbalsta intensitāti līdz 2024. gada 31. decembrim var palielināt par maksimāli 5 procentpunktiem.
                     
                  
                     
                        184.
                     
                     
                        Ja “c” apgabals pieguļ “a” apgabalam, atbalsta intensitāti, kura 182. punktā noteikta 3. līmeņa statistikas reģioniem vai 3. līmeņa statistikas reģionu daļām, kas ietilpst minētajā “c” apgabalā, kurš pieguļ “a” apgabalam, vajadzības gadījumā var palielināt tā, lai atšķirība starp abu apgabalu atbalsta intensitātēm nepārsniegtu 15 procentpunktus.
                     
                  
                     
                        185.
                     
                     
                        Atbalsta intensitātes, kas noteiktas 182. punktā, var palielināt arī 7.4.5. apakšiedaļā minētajos apgabalos.
                     
                  7.4.3.   Atbalsta palielinātās intensitātes MVU
            
            
                     
                        186.
                     
                     
                        Atbalsta intensitātes, kas noteiktas 7.4.1. un 7.4.2. apakšiedaļā, var palielināt par maksimāli 20 procentpunktiem attiecībā uz mazajiem uzņēmumiem un maksimāli 10 procentpunktiem attiecībā uz vidējiem uzņēmumiem (85).
                     
                  7.4.4.   Atbalsta palielinātās intensitātes teritorijām, kas ir tiesīgas saņemt atbalstu no TPF (86)
            
            
                     
                        187.
                     
                     
                        […] (87).
                     
                  7.4.5.   Atbalsta palielinātās intensitātes reģioniem ar sarūkošu iedzīvotāju skaitu
            
            
                     
                        188.
                     
                     
                        3. līmeņa statistikas reģionos, kuros 2009.–2018. gada periodā iedzīvotāju skaits saruka par vairāk nekā 10 %, 7.4.1. apakšiedaļā noteiktās atbalsta maksimālās intensitātes var palielināt par 10 procentpunktiem, bet 7.4.2. apakšiedaļā noteiktās atbalsta maksimālās intensitātes – par 5 procentpunktiem (88).
                     
                  7.5.   Reģionālā atbalsta karšu paziņošana un to novērtēšana
            
            
                     
                        189.
                     
                     
                        Pēc šo pamatnostādņu pieņemšanas katrai EEZ EBTA valstij jāpaziņo Uzraudzības iestādei viena reģionālā atbalsta karte, kas piemērojama no 2022. gada 1. janvāra līdz 2027. gada 31. decembrim. Paziņojumā jāiekļauj V pielikumā norādītā informācija.
                     
                  
                     
                        190.
                     
                     
                        Uzraudzības iestāde izskatīs katras EEZ EBTA valsts paziņoto reģionālā atbalsta karti un, ja karte atbildīs šajās pamatnostādnēs paredzētajiem nosacījumiem, pieņems lēmumu par tās apstiprināšanu. Visas reģionālā atbalsta kartes tiks publicētas Eiropas Savienības Oficiālajā Vēstnesī un tā EEZ papildinājumā, un tās veidos šo pamatnostādņu neatņemamu sastāvdaļu.
                     
                  7.6.   Grozījumi
            
            7.6.1.   Iedzīvotāju tvēruma rezerve
            
            
                     
                        191.
                     
                     
                        EEZ EBTA valsts pēc savas iniciatīvas var nolemt izveidot valsts iedzīvotāju tvēruma rezervi, kuru veido starpība starp attiecīgās EEZ EBTA valsts iedzīvotāju maksimālo tvērumu, ko noteikusi Uzraudzības iestāde (89), un tvērumu, kas izmantots “a” un “c” apgabalu noteikšanai dalībvalsts reģionālā atbalsta kartē.
                     
                  
                     
                        192.
                     
                     
                        Ja EEZ EBTA valsts nolemj izveidot šādu rezervi, tā jebkurā laikā var izmantot to, lai savā kartē iekļautu jaunus “c” apgabalus, līdz ir sasniegts maksimālais tvērums. Šajā nolūkā EEZ EBTA valsts var izmantot jaunākos sociālekonomiskos datus, ko sniedzis Eurostat vai valsts statistikas birojs, vai citus atzītus avotus. Attiecīgo “c” apgabalu iedzīvotāju skaits būtu jāaprēķina, balstoties uz iedzīvotāju skaita datiem, kuri izmantoti sākotnējās kartes izstrādei.
                     
                  
                     
                        193.
                     
                     
                        Pirms grozījumu veikšanas EEZ EBTA valstij ir jāpaziņo Uzraudzības iestādei, ka tā plāno izmantot iedzīvotāju tvēruma rezervi, lai pievienotu jaunus “c” apgabalus.
                     
                  7.6.2.   Starpposma pārskatīšana
            
            
                     
                        194.
                     
                     
                        2023. gadā tiks veikta reģionālā atbalsta karšu starpposma pārskatīšana, ņemot vērā atjauninātos statistikas datus. Uzraudzības iestāde informāciju par šo starpposma pārskatīšanu paziņos līdz 2023. gada jūnijam.
                     
                  8.   GROZĪJUMI REĢIONĀLĀ VALSTS ATBALSTA PAMATNOSTĀDNĒS 2014.–2020. GADAM
            
            
                     
                        195.
                     
                     
                        Paziņojumā saskaņā ar 189. punktu EEZ EBTA valsts var iekļaut arī 2014.–2021. gada reģionālā atbalsta kartes (90) grozījumus, ar kuriem apgabalus, kas ir atbalsttiesīgi saskaņā ar Reģionālā valsts atbalsta pamatnostādnēm 2014.–2020. gadam, aizstāj ar apgabaliem, kas ir atbalsttiesīgi atbilstoši kartei, kuru Uzraudzības iestāde apstiprina saskaņā ar šo pamatnostādņu 190. punktu. Šādi grozītā reģionālā atbalsta karte būs spēkā no dienas, kad Uzraudzības iestāde pieņem lēmumu par paziņotajiem grozījumiem 2014.–2021. gada reģionālā atbalsta kartē, līdz 2021. gada 31. decembrim. Minētajā lēmumā būs norādītas arī atbalsta maksimālās intensitātes, kas piemērojamas atbalsttiesīgajos apgabalos saskaņā ar grozīto 2014.–2021. gada reģionālā atbalsta karti un kas atbilst atbalsta maksimālajām intensitātēm, kuras noteiktas Reģionālā valsts atbalsta pamatnostādnēs 2014.–2020. gadam. Grozītā karte saskaņā ar minēto pamatnostādņu 157. punktu veidos Reģionālā valsts atbalsta pamatnostādņu 2014.–2020. gadam neatņemamu sastāvdaļu.
                     
                  
                     
                        196.
                     
                     
                        Reģionālā valsts atbalsta pamatnostādnes 2014.–2020. gadam groza šādi:
                        
                                    1)
                                 
                                 
                                    20. punkta q) apakšpunktu aizstāj ar šādu:
                                 
                              ““reģionālā atbalsta plāns” ir apgabalu saraksts, ko EEZ EBTA valsts nosaka saskaņā ar nosacījumiem, kuri paredzēti šajās pamatnostādnēs vai reģionālā valsts atbalsta pamatnostādnēs, kuras piemērojamas no 2022. gada 1. janvāra, un ko apstiprinājusi Uzraudzības iestāde;”
                        
                                    2)
                                 
                                 
                                    aiz 161. punkta iekļauj šādu 161.a punktu:
                                    “5.6.3.   
                                          Grozījumi atbilstoši reģionālā valsts atbalsta pamatnostādnēm, kuras piemērojamas no 2022. gada 1. janvāra
                                       
                                    
                                    
                                             
                                                161.a
                                             
                                             
                                                EEZ EBTA valsts var pieprasīt grozījumus tās reģionālā atbalsta kartē atbilstoši 7.6. iedaļai reģionālā valsts atbalsta pamatnostādnēs, kuras piemērojamas no 2022. gada 1. janvāra.”
                                             
                                          
                              
                  9.   REĢIONĀLĀ ATBALSTA NOTEIKUMU PIEMĒROJAMĪBA
            
            
                     
                        197.
                     
                     
                        Uzraudzības iestāde šajās pamatnostādnēs noteiktos principus piemēros, veicot atbilstības novērtējumu paziņojamam reģionālajam atbalstam, kuru piešķir vai plānots piešķirt pēc 2021. gada 31. decembra.
                     
                  
                     
                        198.
                     
                     
                        Reģionālā atbalsta shēmu vai atbalsta pasākumu paziņojumus attiecībā uz atbalstu, kuru piešķir pēc 2021. gada 31. decembra, nevar uzskatīt par pilnīgiem, iekams Uzraudzības iestāde saskaņā ar 7.5. iedaļā aprakstīto kārtību ir pieņēmusi lēmumu, ar kuru apstiprina attiecīgās EEZ EBTA valsts reģionālā atbalsta karti.
                     
                  
                     
                        199.
                     
                     
                        Līdz ar šo pamatnostādņu ieviešanu radīsies atsevišķas pārmaiņas noteikumos, kuri piemērojami reģionālajam atbalstam. Tāpēc attiecībā uz visām pastāvošajām (91) reģionālā atbalsta shēmām, kuras turpināsies arī pēc 2021. gada, ieskaitot ieguldījumu atbalsta un darbības atbalsta shēmas, būs jāizskata, vai tās joprojām ir attaisnojamas un efektīvas.
                     
                  
                     
                        200.
                     
                     
                        Šo iemeslu dēļ Uzraudzības iestāde saskaņā ar 3. protokola I daļas 1. panta 1. punktu ierosina šādus attiecīgos pasākumus:
                        
                                    1)
                                 
                                 
                                    EEZ EBTA valstīm visu pastāvošo reģionālā atbalsta shēmu piemērošanā jāaprobežojas ar atbalstu, kuru paredzēts piešķirt vēlākais līdz 2021. gada 31. decembrim;
                                 
                              
                                    2)
                                 
                                 
                                    EEZ EBTA valstīm jāgroza pārējās pastāvošās horizontālā atbalsta shēmas, kurās paredzēta īpaša attieksme pret atbalstu projektiem atbalstāmajos apgabalos, lai nodrošinātu, ka atbalsts, kuru paredzēts piešķirt pēc 2021. gada 31. decembra, atbilst tā piešķiršanas dienā piemērojamajai reģionālā atbalsta kartei;
                                 
                              
                                    3)
                                 
                                 
                                    EEZ EBTA valstīm līdz 2021. gada 31. decembrim būtu jāapliecina piekrišana 1) un 2) apakšpunktā ierosinātajiem pasākumiem.
                                 
                              
                  10.   PĀRSKATU SNIEGŠANA UN UZRAUDZĪBA
            
            
                     
                        201.
                     
                     
                        Saskaņā ar 3. protokolu un Uzraudzības iestādes Lēmumu Nr. 195/04/COL (92) (93) EEZ EBTA valstīm ir Uzraudzības iestādei jāiesniedz gada pārskati.
                     
                  
                     
                        202.
                     
                     
                        EEZ EBTA valstīm ir jāglabā detalizēta dokumentācija par visiem atbalsta pasākumiem. Šai dokumentācijai jāsatur visa informācija, kas ir nepieciešama, lai konstatētu, ka ir izpildīti nosacījumi attiecībā uz attiecināmajām izmaksām un atbalsta maksimālajām intensitātēm. EEZ EBTA valstīm šī dokumentācija ir jāglabā 10 gadus no atbalsta piešķiršanas dienas un pēc pieprasījuma jāiesniedz Uzraudzības iestādei.
                     
                  11.   PĀRSKATĪŠANA
            
            
                     
                        203.
                     
                     
                        Uzraudzības iestāde var jebkurā brīdī nolemt grozīt šīs pamatnostādnes, ja tas nepieciešams ar konkurences politiku saistītu iemeslu dēļ vai nolūkā ņemt vērā citas ES rīcībpolitikas un starptautiskās apņemšanās, vai jebkāda cita pamatota iemesla dēļ.
                     
                  
               (*)  Šīs pamatnostādnes atbilst Eiropas Komisijas Reģionālā valsts atbalsta pamatnostādnēm (OV C 153, 29.4.2021., 1. lpp.). Komisijas pamatnostādnes nav uzskatāmas par likumdošanas instrumentiem, un tādēļ EEZ Apvienotajai komitejai tās nav jāiekļauj EEZ līgumā.
            
               (1)  Parasti ekonomikas attīstības ziņā visnelabvēlīgākajā situācijā ir tie EEZ apgabali, kas ir tiesīgi saņemt reģionālo atbalstu saskaņā ar EEZ līguma 61. panta 3. punkta a) apakšpunktu, jeb tā dēvētie “a” apgabali. Apgabali, kas ir atbalsttiesīgi saskaņā ar EEZ līguma 61. panta 3. punkta c) apakšpunktu, jeb tā dēvētie “c” apgabali arī parasti ir nelabvēlīgā situācijā, tomēr mazākā mērā. Tā kā IKP uz vienu iedzīvotāju EEZ EBTA valstīs ir salīdzinoši augsts, neviens reģions šajās valstīs pašlaik neatbilst tam, lai piemērotu atkāpi saskaņā ar EEZ līguma 61. panta 3. punkta a) apakšpunktu.
            
               (2)  […]
            
               (3)  Šīs pamatnostādnes attiecas uz atbalstu, ko EEZ piešķir EEZ EBTA valstis, proti, Islande, Lihtenšteina un Norvēģija. Uzraudzības iestāde, lietojot jēdzienu “dalībvalstis”, to attiecina arī uz Ziemeļīrijas teritoriju, kā paredzēts Protokolā par Īriju/Ziemeļīriju, kurš pievienots Līgumam par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas.
            
               (4)  Šādos gadījumos papildu atbalsts, kas atļauts reģionālo apsvērumu dēļ, nav uzskatāms par reģionālo atbalstu.
            
               (5)  Katra EEZ EBTA valsts šos apgabalus var noteikt reģionālā atbalsta kartē, ievērojot 7. iedaļā paredzētos nosacījumus.
            
               (6)  Skatīt 1980. gada 17. septembra spriedumu Philip Morris Holland BV/Eiropas Kopienu Komisija, lieta 730/79, ECLI:EU:C:1980:209, 17. punkts, un 1997. gada 14. janvāra spriedumu Spānija/Komisija, C-169/95, ECLI:EU:C:1997:10, 20. punkts.
            
               (7)  Skatīt 1996. gada 12. decembra spriedumu AIUFFASS un AKT/Komisija, T-380/94, ECLI:EU:T:1996:195, 54. punkts.
            
               (8)  Skatīt Komisijas dienestu darba dokumentu par atbilstības pārbaudes rezultātiem, 30.10.2020., SWD(2020) 257 final.
            
               (9)  Komisijas paziņojums Eiropas Parlamentam, Eiropadomei, Padomei, Eiropas Ekonomikas un sociālo lietu komitejai un Reģionu komitejai, 11.12.2019., COM(2019) 640 final.
            
               (10)  Komisijas paziņojums Eiropas Parlamentam, Eiropadomei, Padomei, Eiropas Ekonomikas un sociālo lietu komitejai un Reģionu komitejai, 10.3.2020., COM(2020) 102 final.
            
               (11)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai, 19.2.2020., COM(2020) 67 final.
            
               (12)  […].
            
               (*)  Pamatojoties uz priekšlikumu Eiropas Parlamenta un Padomes regulai, ar ko izveido Taisnīgas pārkārtošanās fondu (COM(2020) 22 final), Komisija savās pamatnostādnēs ir iekļāvusi speciālus noteikumus nolūkā atbilstoši kohēzijas principiem sekmēt atbalstu no Taisnīgas pārkārtošanās fonda (TPF). Minētie noteikumi nav iekļauti šajās pamatnostādnēs, jo to pieņemšanas laikā nebija pietiekami skaidrs, kā jārīkojas attiecībā uz TPF saistībā ar EEZ līgumu, lai varētu noteikt nosacījumus. Atkarībā no norisēm nākotnē Uzraudzības iestāde var apsvērt iespēju pārskatīt šīs pamatnostādnes attiecībā uz šiem un citiem jautājumiem.
            
               (**)  Tomēr salīdzinājumā ar Komisijas pamatnostādnēm dažas teksta daļas ir svītrotas. Svītrots ir teksts, kas attiecas uz tiesību instrumentiem un noteikumiem, kuri nav EEZ līguma daļa vai kuriem nav ekvivalenta EEZ līgumā, un teksts kurā, kā minēts iepriekšējā zemsvītras piezīmē, pašlaik nav pietiekami skaidrs, kāda būs minētā tiesību instrumenta ietekme EEZ līguma kontekstā. Ja teksts ir svītrots, tas ir aizstāts ar […] kā vietturi.
            
               (13)  OV C 91I, 20.3.2020., 1. lpp.
            
            
               (14)  Definīcija sniegta VI pielikumā.
            
               (15)  “Lignīts” ir zemas šķiras C jeb ortolignīts un zemas šķiras B jeb metalignīts atbilstoši definīcijai, kas sniegta Apvienoto Nāciju Organizācijas Eiropas Ekonomikas komisijas izstrādātajā starptautiskajā ogļu kodifikācijas sistēmā.
            
               (16)  “Ogles” ir augstas kvalitātes, vidējas kvalitātes un zemas kvalitātes A un B kategorijas ogles atbilstoši definīcijai, kas sniegta Apvienoto Nāciju Organizācijas Eiropas Ekonomikas komisijas izstrādātajā starptautiskajā ogļu kodifikācijas sistēmā, kura precizēta Padomes 2010. gada 10. decembra Lēmumā par valsts atbalstu nekonkurētspējīgu ogļraktuvju slēgšanas atvieglošanai (OV L 336, 21.12.2010., 24. lpp.).
            
               (17)  […].
            
               (18)  […].
            
               (19)  “Transports” ir pasažieru komercpārvadājumi ar gaisa, jūras transportu, autotransportu, dzelzceļa un iekšzemes ūdensceļu transportu vai kravu komercpārvadājumi. Šīs pamatnostādnes neattiecas arī uz transporta infrastruktūru, kurai ir piemērojamas speciālas pamatnostādnes, piemēram, uz lidostām (skatīt Pamatnostādnes par valsts atbalstu lidostām un aviokompānijām (OV L 318, 24.11.2016., 17. lpp., un EEZ papildinājums Nr. 66, 24.11.2016., 1. lpp.).
            
               (20)  Pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu (OV L 135, 8.5.2014., 49. lpp., un EEZ papildinājums Nr. 27, 8.5.2014., 1. lpp.).
            
               (21)  Enerģētikas nozarē Uzraudzības iestāde valsts atbalsta saderību vērtēs, pamatojoties uz Pamatnostādnēm par valsts atbalstu vides aizsardzībai un enerģētikai 2014.–2020. gadam (OV L 131, 28.5.2015., 1. lpp., un EEZ papildinājums Nr. 30, 28.5.2015., 1. lpp.).
            
               (22)  […].
            
               (23)  […].
            
               (24)  […].
            
               (25)  NACE ir akronīms no franču valodas nosaukuma “Nomenclature générale des Activités économiques dans les Communautés Européennes” (saimniecisko darbību statistiskā klasifikācija Eiropas Kopienā), ko izmanto, lai apzīmētu dažādas saimniecisko darbību statistiskās klasifikācijas Eiropas Savienībā. Skatīt Eiropas Parlamenta un Padomes Regulu (EK) Nr. 1893/2006 (2006. gada 20. decembris), ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). Minētā regula ir iekļauta EEZ līguma XXI pielikumā ar EEZ Apvienotās komitejas Lēmumu Nr. 61/2007 (OV L 266, 11.10.2007., 25. lpp., un EEZ papildinājums Nr. 48, 11.10.2007., 18. lpp.).
            
               (26)  Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai (OV L 271, 16.10.2015., 35. lpp., un EEZ papildinājums Nr. 62, 15.10.2015., 1. lpp.). Minēto pamatnostādņu 23. punktā ir paskaidrots, ka, ņemot vērā to, ka ir apdraudēta pati grūtībās nonākušā uzņēmuma pastāvēšana, šādu uzņēmumu nevar uzskatīt par piemērotu instrumentu citu publiskās politikas mērķu sasniegšanā, kamēr nav nodrošināta tā dzīvotspēja.
            
               (27)  Skatīt 1995. gada 13. septembra spriedumu TWD Textilwerke Deggendorf GmbH/Eiropas Kopienu Komisija, apvienotās lietas T-244/93 un T-486/93, ECLI:EU:T:1995:160, 56. punkts, un Uzraudzības iestādes paziņojumu par nelikumīga un nesaderīga valsts atbalsta atgūšanu (OV L 105, 21.4.2011., 32. lpp., un EEZ papildinājums Nr. 23, 21.4.2011., 1. lpp.).
            
               (*)  Šajā sakarā skatīt arī 3. zemsvītras piezīmi.
            
               (28)  Jēdziens “produkts” šajās pamatnostādnēs ietver arī pakalpojumus.
            
               (29)  […].
            
               (30)  Šajās pamatnostādnēs termins “statistikas reģions” tiks izmantots Komisijas pamatnostādnēs izmantotā akronīma “NUTS” vietā. NUTS ir atvasināts no nosaukuma “Nomenclature of Territorial Units for Statistics” (kopēja statistiski teritoriālo vienību klasifikācija) Eiropas Parlamenta un Padomes Regulā (EK) Nr. 1059/2003 (2003. gada 26. maijs) par kopējas statistiski teritoriālo vienību klasifikācijas (NUTS) izveidi (OV L 154, 21.6.2003., 1. lpp.), kas grozīta ar Komisijas Deleģēto regulu (ES) 2019/1755 (OV L 270, 24.10.2019., 1. lpp.). Minētā regula nav iekļauta EEZ līgumā. Tomēr, lai panāktu vienotas definīcijas, pieaugot pieprasījumam pēc statistikas informācijas reģionālā līmenī, Eiropas Savienības Statistikas birojs, Eurostat, un valsts iestādes kandidātvalstīs un EBTA ir vienojušās, ka statistikas reģionus nosaka līdzīgi NUTS klasifikācijai. Šajās pamatnostādnēs izmantotie dati balstās uz šo 2021. gada nomenklatūru.
            
               (31)  EBTA Uzraudzības iestādes Lēmums Nr. 94/06/COL (2006. gada 19. aprīlis), ar ko piecdesmit septīto reizi groza procedūras un materiālo tiesību noteikumus valsts atbalsta jomā (OV L 36, 5.2.2009., 62. lpp., un EEZ papildinājums Nr. 6, 5.2.2009., 1. lpp.).
            
               (32)  […].
            
               (33)  Komisijas Regula (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (OV L 187, 26.6.2014., 1. lpp.). Minētā regula iekļauta EEZ līguma XV pielikuma 1.j punktā ar EEZ Apvienotās komitejas Lēmumu Nr. 152/2014 (OV L 342, 27.11.2014., 63. lpp., un EEZ papildinājums Nr. 71, 27.11.2014., 61. lpp.).
            
               (34)  Piegādātāju aprīkošana ir tehnikas, instrumentu vai aprīkojuma un saistītās programmatūras iegāde (vai pašražošana), ko uzņēmums (grupas līmenī) veic nevis izmantošanai kādā no paša ražotnēm (grupas līmenī), bet nolūkā darīt tos pieejamus atlasītajiem piegādātājiem, kuri tos savās ražotnēs izmanto, lai ražotu produktus, kuri kalpo par starpproduktiem attiecīgā uzņēmuma ražošanas procesā. Piegādātāju aprīkošanas aktīvi paliek iegādātājuzņēmuma īpašumā, bet tos dara pieejamus piegādātājam piegādes līgumā vai tamlīdzīgā līgumā noteikto uzdevumu izpildei saskaņā ar līgumā paredzētajiem nosacījumiem. Tie ir vajadzīgi skaidri noteiktām apstrādes vai montāžas darbībām vienā vai vairākās uzņēmuma (grupas līmenī) ražotnēs, un tie var būt jāatgriež īpašniekam pēc pasūtījuma izpildes vai pēc pamatlīguma termiņa vai izbeigšanas.
            
               (35)  Definīcijas sniegtas 19. punkta 13) un 14) apakšpunktā.
            
               (36)  Skatīt Tiesas 2000. gada 19. septembra spriedumu Vācija/Komisija, C-156/98, ECLI:EU:C:2000:467, 78. punkts, un 2008. gada 22. decembra spriedumu Régie Networks/Rhone Alpes Bourgogne, C-333/07, ECLI:EU:C:2008:764, 94.–116. punkts.
            
               (37)  Skatīt VII pielikumu.
            
               (38)  Pienākums saglabāt ieguldījumu attiecīgajā apgabalā vismaz piecus gadus vai MVU gadījumā trīs gadus neliedz aizstāt minētajā periodā novecojušās vai bojātās ražotnes vai aprīkojumu, ja vien konkrētā saimnieciskā darbība attiecīgajā apgabalā tiek turpināta vismaz minimālo periodu. Tomēr šo ražotņu vai aprīkojuma aizstāšanai reģionālo atbalstu piešķirt nedrīkst.
            
               (39)  […].
            
               (40)  Šim nosacījumam neatbilst, piemēram, subsidētie aizdevumi, publiskie pašu kapitāla aizdevumi vai publiskas līdzdalības, kas neatbilst tirgus ieguldītāja principam, valsts garantijas ar atbalsta elementiem vai publiskais atbalsts, kas piešķirts atbilstoši de minimis noteikumiem.
            
               (41)  Ja vien nav norādīts citādi, uz ad hoc atbalstu attiecas tās pašas prasības kā individuālajam atbalstam, kuru piešķir uz shēmas pamata.
            
               (42)  Šādi ieguldījumi var radīt apstākļus turpmākiem ieguldījumiem, kas ir dzīvotspējīgi bez papildu atbalsta.
            
               (43)  Hipotētiskie scenāriji ir aprakstīti 64. punktā.
            
               (44)  Projekta NPV ir starpība, ko veido pozitīvās un negatīvās naudas plūsmas visā ieguldījuma periodā, diskontētas pašreizējā vērtībā (parasti izmantojot kapitāla izmaksas).
            
               (45)  IRR balstās nevis uz grāmatvedības peļņu konkrētajā gadā, bet gan nākotnes naudas plūsmām, ko ieguldītājs paredz saņemt visā ieguldījumu periodā. To var definēt kā diskonta likmi, ar kuru naudas plūsmu NPV ir vienāda ar nulli.
            
               (46)  Tomēr, ja attiecībā uz izmaksu un ieņēmumu nākotnes tendencēm pastāv liela nenoteiktība un ir izteikta informācijas asimetrija, publiskā iestāde var izvēlēties nevis absolūtu ex ante kompensācijas modeli, bet ex ante un ex post apvienojumu (piemēram, izmantojot atgūšanas mehānismu, kas dod iespēju sadalīt neparedzētu peļņu).
            
               (47)  Skatīt 7.4. iedaļu par reģionālā atbalsta kartēm.
            
               (48)  Izteikta kā dotācijas bruto ekvivalents.
            
               (49)  Idem.
            
               (50)  Salīdzinot hipotētiskos scenārijus, atbalsts jādiskontē ar to pašu koeficientu, kuru izmanto attiecīgo ieguldījumu diskontēšanai hipotētiskajos scenārijos.
            
               (51)  Prasība, ka pirmajai piešķīrējiestādei iepriekš jāaprēķina katra projekta maksimāli pieļaujamā atbalsta intensitāte, nav piemērojama, ja atbilstu piešķir nodokļu atvieglojuma veidā, izmantojot automātiskas atbalsta shēmas. Tādā gadījumā kumulācijas pārbaudes atbalsta piešķiršanas brīdī principā nav iespējams veikt, un tās jāveic, atbalstu izmaksājot.
            
               (52)  Eiropas Parlamenta un Padomes Regula (ES) Nr. 1299/2013 (2013. gada 17. decembris) par īpašiem noteikumiem par atbalstu no Eiropas Reģionālās attīstības fonda saistībā ar mērķi “Eiropas teritoriālā sadarbība” (OV L 347, 20.12.2013., 259. lpp.) vai regula par īpašiem noteikumiem attiecībā uz mērķi “Eiropas teritoriālā sadarbība” (Interreg), kura piemērojama 2021.–2027. gada plānošanas periodā, – atkarībā no tā, kura ir piemērojama konkrētajam sākotnējam ieguldījumam.
            
               (53)  Arī attiecībā uz paziņojamām darbības atbalsta shēmām, ar kurām pagarina esošos atbalsta pasākumus.
            
               (54)  Eiropas Parlamenta un Padomes Regula (ES) 2020/852 (2020. gada 18. jūnijs) par regulējuma izveidi ilgtspējīgu ieguldījumu veicināšanai un ar ko groza Regulu (ES) 2019/2088 (OV L 198, 22.6.2020., 13. lpp.).
            
               (55)  Tas pats attiecas arī uz gadījumiem, kad atbalsts izkropļo šādas negatīvās ietekmes internalizēšanai paredzēto ekonomisko instrumentu darbību (piemēram, ietekmē ES emisijas kvotu tirdzniecības sistēmas vai tamlīdzīga instrumenta cenas signālus).
            
               (56)  Uzraudzības iestāde to novērtēs gan apjoma, gan vērtības izteiksmē un ņems vērā uzņēmējdarbības cikla fāzi.
            
               (57)  Lai to noteiktu, jāizmanto atbalsta standarta atbalsta griesti, kas piemērojami “c” apgabalos, kuri robežojas ar “a” apgabaliem, neņemot vērā atbalsta palielinātās intensitātes saskaņā ar 184. punktu.
            
               (58)  Ja ieguldījumu projekts paredz vairāku atšķirīgu produktu ražošanu, jānovērtē katrs no produktiem.
            
               (59)  Šķēršļi ieiešanai tirgū ietver juridiskos šķēršļus (jo īpaši intelektuālā īpašuma tiesības), apjomradītos un diversifikācijas radītos ietaupījumus un šķēršļus piekļuvē tīkliem un infrastruktūrai. Ja atbalstu paredzēts piešķirt tirgū, kurā atbalsta saņēmējs darbojas jau labu laiku, iespējamie šķēršļi ieiešanai tirgū var pastiprināt atbalsta saņēmēja potenciāli ievērojamo tirgus varu un tādējādi palielināt šīs tirgus varas iespējamo negatīvo ietekmi.
            
               (60)  Ja tirgū ir spēcīgi pircēji, mazāk ticams, ka atbalsta saņēmējs varētu pacelt cenas šiem spēcīgajiem pircējiem.
            
               (61)  Valsts atbalsta pārredzamības datubāzes publiskās meklēšanas vietne: https://webgate.ec.europa.eu/competition/transparency/public?lang=lv.
            
               (62)  Regulas (EK) Nr. 1299/2013 21. panta nozīmē.
            
               (63)  Gadījumos, kad nav oficiālas prasības iesniegt gada deklarāciju, reģistrācijas vajadzībām par piešķiršanas datumu uzskata tā gada 31. decembri, par kuru piešķirts atbalsts.
            
               (64)  Balstoties uz Komisijas dienestu darba dokumentu Common methodology for State aid evaluation, Brisele, 28.5.2014., SWD(2014) 179 final, vai to turpmāk aizstājošiem dokumentiem.
            
               (65)  Reģionālā atbalsta kartē jānorāda arī mazapdzīvotie un ļoti mazapdzīvotie apgabali.
            
               (66)  OV C 209, 23.7.2013., 1. lpp.
            
            
               (67)  Šie griesti ir noteikti, izmantojot Eurostat datus par iedzīvotāju skaitu 2018. gadā. Šie griesti atbilst 48,00 % no iedzīvotāju skaita ES27_2020 (Eurostat datu kopa, kas atbilst ES 27 dalībvalstīm 2020. gadā).
            
               (68)  1987. gada 14. oktobra spriedums Vācija/Komisija, lieta 248/84, ECLI:EU:C:1987:437, 19. punkts; 1997. gada 14. janvāra spriedums Spānija/Komisija, C-169/95, ECLI:EU:C:1997:10, 15. punkts; 2002. gada 7. marta spriedums Itālija/Komisija, C-310/99, ECLI:EU:C:2002:143, 77. punkts.
            
               (69)  […].
            
               (70)  Visur, kur turpmāk minēts IKP uz vienu iedzīvotāju, IKP ir izteikts PSL vienībās.
            
               (71)  Dati par 2016.–2018. gada periodu. Visur, kur turpmāk minēts IKP uz vienu iedzīvotāju attiecībā pret EEZ vidējo rādītāju, dati balstās uz Eurostat 2016.–2018. gada reģionālo datu vidējo rādītāju (atjaunināts 23.3.2020.).
            
               (72)  Iepriekš minētais spriedums Vācija/Komisija, lieta 248/84, 19. punkts.
            
               (73)  […].
            
               (74)  Šis drošības tīkla elements attiecas uz Īriju, Maltu, Slovēniju un Vāciju.
            
               (75)  Šis iedzīvotāju tvēruma minimums attiecas uz Dāniju un Luksemburgu.
            
               (76)  EEZ EBTA valstīs, kurās iepriekš nedefinēto “c” apgabalu iedzīvotāju tvērums ir mazāks nekā 1 miljons, šo iedzīvotāju skaita robežlielumu samazina līdz 50 000 iedzīvotāju, un EEZ EBTA valstīs, kurās ir mazāk nekā 1 miljons iedzīvotāju, – līdz 10 000 iedzīvotāju.
            
               (77)  Attiecībā uz bezdarbu aprēķini būtu jāveic, balstoties uz valsts statistikas biroja publicētajiem reģionālajiem datiem un izmantojot to pēdējo triju gadu vidējo rādītāju, par kuriem šie dati ir pieejami (uz reģionālā atbalsta kartes paziņošanas brīdi). Bezdarba līmeni attiecībā pret valsts vidējo bezdarba līmeni aprēķina uz minēto datu pamata, ja vien šajās pamatnostādnēs nav noteikts citādi.
            
               (78)  Lai aprēķinātu, vai šādu salu vai vienlaidu apgabalu IKP uz vienu iedzīvotāju ir vienāds ar EEZ vidējo rādītāju vai mazāks, EEZ EBTA valstis var izmantot valsts statistikas biroja sniegtos datus vai citus atzītus avotus.
            
               (79)  Lai aprēķinātu, vai šādu salu vai vienlaidu apgabalu bezdarba līmenis ir vismaz 115 % no valsts vidējā rādītāja, EEZ EBTA valstis var izmantot valsts statistikas biroja sniegtos datus vai citus atzītus avotus.
            
               (80)  EEZ EBTA valstīs, kurās iepriekš nedefinēto “c” apgabalu iedzīvotāju tvērums ir mazāks nekā 1 miljons, šo iedzīvotāju skaita robežlielumu samazina līdz 25 000 iedzīvotāju, EEZ EBTA valstīs, kurās ir mazāk nekā 1 miljons iedzīvotāju, – līdz 10 000 iedzīvotāju, bet salās vai vienlaidu apgabalos, kam piemīt līdzīga ģeogrāfiskā izolētība, – līdz 5 000 iedzīvotāju.
            
               (81)  Lai piemērotu 5. kritēriju, EEZ EBTA valstīm jāpierāda, ka apgabals piedzīvo būtiskas strukturālās pārmaiņas vai ievērojamu relatīvo lejupslīdi. Tālab attiecīgais apgabals jāsalīdzina ar citiem tās pašas EEZ EBTA valsts vai citu EEZ valstu apgabaliem, balstoties uz sociālekonomiskajiem rādītājiem, kuri attiecas uz uzņēmējdarbības strukturālo statistiku, darba tirgiem, mājsaimniecību finansēm, izglītību vai citiem tamlīdzīgiem rādītājiem. Šajā nolūkā EEZ EBTA valstis var izmantot valsts statistikas biroja sniegtos datus vai citus atzītus avotus. […].
            
               (82)  Vietējās administratīvā vienības (VAV) ir definētas III pielikumā Eiropas Parlamenta un Padomes Regulā (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi, ar grozījumiem, kas izdarīti ar Komisijas Deleģēto regulu 2019/1755. Kā norādīts 30. zemsvītras piezīmē, minētā regula nav iekļauta EEZ līgumā. Tomēr, lai panāktu vienotas definīcijas, pieaugot pieprasījumam pēc statistikas informācijas reģionālā līmenī, Eiropas Savienības Statistikas birojs, Eurostat, un valsts iestādes kandidātvalstīs un EBTA ir vienojušās, ka statistikas reģionus nosaka līdzīgi NUTS klasifikācijai.
            
               (83)  Neraugoties uz to, EEZ EBTA valstis var norādīt VAV daļas ar nosacījumu, ka iedzīvotāju skaits attiecīgajā VAV pārsniedz minimālo iedzīvotāju skaitu, kas nepieciešams vienlaidu apgabalam atbilstoši 1. vai 5. kritērijam (ieskaitot šajos kritērijos paredzētos samazinātos iedzīvotāju skaita robežlielumus), un ka iedzīvotāju skaits šīs VAV daļās atbilst vismaz 50 % no minimālā iedzīvotāju skaita, kas vajadzīgs atbilstoši piemērojamajam kritērijam.
            
               (84)  Attiecībā uz salām administratīvās robežas ietver jūras robežas ar citām attiecīgās EEZ EBTA valsts administratīvajām vienībām.
            
               (85)  Atbalsta palielinātās intensitātes MVU neattiecas uz atbalstu, kuru piešķir lieliem ieguldījumu projektiem.
            
               (86)  […].
            
               (87)  […].
            
               (88)  Skatīt IV pielikumu.
            
               (89)  Skatīt I pielikumu.
            
               (90)  Reģionālā atbalsta karte, kuru Uzraudzības iestāde apstiprinājusi saskaņā ar Reģionālā valsts atbalsta pamatnostādnēm 2014.–2020. gadam un ir piemērojama no 2014. gada 1. jūlija līdz 2021. gada 31. decembrim.
            
               (91)  Atbalsta pasākumus, kurus īsteno saskaņā ar VGAR, neuzskata par pastāvošām atbalsta shēmām. Atbalsta shēmas, kuras ieviestas, pārkāpjot 3. protokola I daļas 1. panta 3. punktu, nekvalificējas kā pastāvošas atbalsta shēmas, izņemot, ja tā tiek uzskatītas par pastāvošu atbalstu saskaņā ar minētā protokola II daļas 15. panta 3. punktu.
            
               (92)  Uzraudzības iestādes 2004. gada 14. jūlija lēmums Nr. 195/04/COL par 3. protokola II daļas 27. pantā minēto noteikumu īstenošanu. Lēmuma konsolidētā versija ir pieejama https://www.eftasurv.int/cms/sites/default/files/documents/2017-Consolidated-version-of-Dec-195-054-COL--002-.pdf.
            
               (93)  […].
         
      
      
         
            I PIELIKUMS
            
               Reģionālā atbalsta tvērums pa EEZ EBTA valstīm 2022.–2027. gadā
            
            
                        
                           Norvēģija
                        
                     
                     
                        Statistikas reģions
                     
                     
                        IKP uz vienu iedzīvotāju
                     
                     
                        Procentos no valsts iedzīvotāju skaita
                     
                  
                        Iepriekš definētie “c” apgabali (mazapdzīvoti apgabali)
                     
                     
                        NO021, NO022 Innlandet
                        
                     
                     
                        –
                     
                     
                        7,30  %
                     
                  
                        NO061, NO062 Trøndelag
                        
                     
                     
                        –
                     
                     
                        8,66  %
                     
                  
                        NO071 Nordland
                        
                     
                     
                        –
                     
                     
                        4,60  %
                     
                  
                        NO072, NO073 Troms og Finnmark
                        
                     
                     
                        –
                     
                     
                        4,58  %
                     
                  
                        Iepriekš nedefinētie “c” apgabali
                     
                     
                        –
                     
                     
                        –
                     
                     
                        6,87  %
                     
                  
                        Kopējais iedzīvotāju tvērums 2022.–2027. g.
                     
                     
                        –
                     
                     
                        –
                     
                     
                        32,02  %
                     
                  
               
            
                        
                           Islande
                        
                     
                     
                        Statistikas reģions
                     
                     
                        IKP uz vienu iedzīvotāju
                     
                     
                        Procentos no valsts iedzīvotāju skaita
                     
                  
                        Iepriekš definētie “c” apgabali (mazapdzīvoti apgabali)
                     
                     
                        IS00 Iceland
                        
                     
                     
                        –
                     
                     
                        100  %
                     
                  
                        Kopējais iedzīvotāju tvērums 2022.–2027. g.
                     
                     
                        –
                     
                     
                        –
                     
                     
                        100  %
                     
                  
               
            
                        
                           Lihtenšteina
                        
                     
                     
                        Statistikas reģions
                     
                     
                        IKP uz vienu iedzīvotāju
                     
                     
                        Procentos no valsts iedzīvotāju skaita
                     
                  
                        Iepriekš nedefinētie “c” apgabali
                     
                     
                        –
                     
                     
                        –
                     
                     
                        7,50  %
                     
                  
                        Kopējais iedzīvotāju tvērums 2022.–2027. g.
                     
                     
                        –
                     
                     
                        –
                     
                     
                        7,50  %
                     
                  
      
      
         
            II PIELIKUMS
            
               […]
            
            […].
         
      
      
         
            III PIELIKUMS
            
               Metode, kas jāizmato iepriekš nedefinēto “c” apgabalu tvēruma sadalei starp EEZ EBTA valstīm
            
            Uzraudzības iestāde aprēķina katras EEZ EBTA valsts iepriekš nedefinēto “c” apgabalu tvērumu, piemērojot turpmāk norādīto metodi.
            
                        1.
                     
                     
                        Uzraudzības iestāde apzina EEZ EBTA valsts 3. līmeņa statistikas reģionus, kuri nepieder nevienam no šādiem apgabaliem:
                        
                                    —
                                 
                                 
                                    atbalsttiesīgie “a” apgabali, kas noteikti I pielikumā;
                                 
                              
                                    —
                                 
                                 
                                    līdzšinējie “a” apgabali, kas noteikti I pielikumā;
                                 
                              
                                    —
                                 
                                 
                                    mazapdzīvotie apgabali, kas noteikti I pielikumā.
                                 
                              
                  
                        2.
                     
                     
                        No saskaņā ar 1. punktu apzinātajiem 3. līmeņa statistikas reģioniem Uzraudzības iestāde nosaka tos reģionus, kuros:
                        
                                    —
                                 
                                 
                                    IKP uz vienu iedzīvotāju (1) ir vienāds ar valsts IKP uz vienu iedzīvotāju atšķirību robežlielumu (2) vai mazāks par to; vai
                                 
                              
                                    —
                                 
                                 
                                    bezdarba līmenis (3) ir vismaz valsts bezdarba atšķirību robežlieluma (4) apmērā vai ir vismaz 150 % no valsts vidējā rādītāja; vai
                                 
                              
                                    —
                                 
                                 
                                    IKP uz vienu iedzīvotāju ir vienāds ar 90 % no EEZ vidējā rādītāja vai mazāks; vai
                                 
                              
                                    —
                                 
                                 
                                    bezdarba līmenis ir vismaz 125 % no EEZ vidējā rādītāja.
                                 
                              
                  
                        3.
                     
                     
                        Iepriekš nedefinēto “c” apgabalu tvērumu EEZ EBTA valstij i (A
                              i
                           ) aprēķina, izmantojot šādu formulu (izsakot procentos no EEZ iedzīvotāju skaita):
                     
                  A
                  i
                = p
                  i
               /P × 100,
            kur:
            p
                  i
                ir iedzīvotāju skaits (5) EEZ EBTA valsts i 3. līmeņa statistikas reģionos, kuri noteikti saskaņā ar 2. punktu;
            P ir iedzīvotāju kopskaits 3. līmeņa statistikas reģionos un NUTS 3. līmeņa reģionos, kas attiecīgi noteikti saskaņā ar šo pamatnostādņu un Komisijas pamatnostādņu 2. punktu.
            
               (1)  Visi šajā pielikumā minētie IKP uz vienu iedzīvotāju balstās uz pēdējo trīs gadu vidējo rādītāju, par kuru pieejami Eurostat dati, t. i., 2016.–2018. gadu.
            
               (2)  EEZ EBTA valsts i IKP uz vienu iedzīvotāju atšķirību robežlielumu (TG
                  i
               ) aprēķina, izmantojot šādu formulu (izsakot procentos no valsts IKP uz vienu iedzīvotāju):
            (TG)
                  i
                = 85 × ((1 + 100/g
                  i
               )/2),
            kur g
                  i
                ir EEZ EBTA valsts i IKP uz vienu iedzīvotāju, kas izteikts procentos no EEZ vidējā rādītāja.
            
               (3)  Visi šajā pielikumā minētie dati par bezdarbu balstās uz pēdējo trīs gadu vidējo rādītāju, par kuru pieejami Eurostat dati, t. i., 2017.–2019. gadu. Tomēr šie dati nav pieejami 3. līmenī, tāpēc izmantoti bezdarba dati par tiem 2. līmeņa reģioniem, kuros atrodas attiecīgie 3. līmeņa reģioni.
            
               (4)  EEZ EBTA valsts i bezdarba atšķirību robežlielumu (TU
                  i
               ) aprēķina, izmantojot šādu formulu (izsakot procentos no valsts bezdarba līmeņa):
            (TU)
                  i
                = 115 × ((1 + 100/u
                  i
               )/2),
            kur u
                  i
                ir EEZ EBTA valsts i bezdarba līmenis, kas izteikts procentos no EEZ vidējā rādītāja.
            
               (5)  Iedzīvotāju skaitu attiecīgajos 3. līmeņa statistikas reģionos aprēķina, balstoties uz iedzīvotāju skaita datiem, ko Eurostat izmantoja, lai aprēķinātu reģionālo IKP uz vienu iedzīvotāju 2018. gadā.
         
      
      
         
            IV PIELIKUMS
            
               Metode, kā noteikt 7.4.5. apakšiedaļā minētos atbalstāmos apgabalus ar sarūkošu iedzīvotāju skaitu
            
            EEZ EBTA valstis apgabalus ar sarūkošu iedzīvotāju skaitu saskaņā ar 188. punktu var noteikt šādi:
            
                        —
                     
                     
                        EEZ EBTA valstīm jāizraugās atbalstāmie apgabali 3. līmeņa statistikas reģionā, uz kuriem attiecas EEZ līguma 61. panta 3. punkta a) vai c) apakšpunkts;
                     
                  
                        —
                     
                     
                        jāizmanto Eurostat 2009.–2018. gada dati par iedzīvotāju blīvumu, balstoties uz jaunāko pieejamo statistikas reģionu klasifikāciju;
                     
                  
                        —
                     
                     
                        EEZ EBTA valstīm jāpierāda, ka 2009.–2018. gada periodā iedzīvotāju skaits saruka par vairāk nekā 10 %;
                     
                  
                        —
                     
                     
                        ja statistikas reģionu klasifikācija pēdējos 10 gados ir mainīta, EEZ EBTA valstīm jāizmanto iedzīvotāju blīvuma dati par ilgāko pieejamo periodu.
                     
                  Šādā veidā noteiktie apgabali EEZ EBTA valstīm jāiekļauj paziņojumā, kas paredzēts 189. punktā.
         
      
      
         
            V PIELIKUMS
            
               Informācija, kura jāsniedz, paziņojot reģionālā atbalsta karti
            
            
                     
                        1.
                     
                     
                        EEZ EBTA valstīm jāsniedz informācija par katru no šīm atbalstāmo apgabalu kategorijām (attiecīgā gadījumā):
                        
                                    —
                                 
                                 
                                    “a” apgabali;
                                 
                              
                                    —
                                 
                                 
                                    līdzšinējie “a” apgabali;
                                 
                              
                                    —
                                 
                                 
                                    mazapdzīvotie apgabali;
                                 
                              
                                    —
                                 
                                 
                                    ļoti mazapdzīvotie apgabali;
                                 
                              
                                    —
                                 
                                 
                                    […];
                                 
                              
                                    —
                                 
                                 
                                    7.4.5. apakšiedaļā minētie atbalstāmie apgabali ar sarūkošu iedzīvotāju skaitu;
                                 
                              
                                    —
                                 
                                 
                                    iepriekš nedefinētie “c” apgabali, kas noteikti atbilstoši 1. kritērijam;
                                 
                              
                                    —
                                 
                                 
                                    iepriekš nedefinētie “c” apgabali, kas noteikti atbilstoši 2. kritērijam;
                                 
                              
                                    —
                                 
                                 
                                    iepriekš nedefinētie “c” apgabali, kas noteikti atbilstoši 3. kritērijam;
                                 
                              
                                    —
                                 
                                 
                                    iepriekš nedefinētie “c” apgabali, kas noteikti atbilstoši 4. kritērijam;
                                 
                              
                                    —
                                 
                                 
                                    iepriekš nedefinētie “c” apgabali, kas noteikti atbilstoši 5. kritērijam.
                                 
                              
                  
                     
                        2.
                     
                     
                        Katrā kategorijā EEZ EBTA valstīm par katru ierosināto apgabalu jāsniedz šāda informācija:
                        
                                    —
                                 
                                 
                                    apgabala identifikators (apgabala 2. līmeņa vai 3. līmeņa statistikas reģiona kods, VAV kods apgabaliem, kas veido vienlaidu apgabalus, vai cits attiecīgās administratīvās vienības oficiālais apzīmējums);
                                 
                              
                                    —
                                 
                                 
                                    konkrētajā apgabalā ierosinātā atbalsta intensitāte 2022.–2027. gada periodā vai – attiecībā uz līdzšinējiem “a” apgabaliem – 2022.–2024. gada periodā un 2025.–2027. gada periodā (attiecīgā gadījumā norādot atbalsta intensitātes palielinājumus saskaņā ar 180., 181., 183. vai 184., 185. un 186. punktu);
                                 
                              
                                    —
                                 
                                 
                                    apgabala pastāvīgo iedzīvotāju kopskaits atbilstoši 177. punktam.
                                 
                              
                  
                     
                        3.
                     
                     
                        Lai noteiktu mazapdzīvotos un ļoti mazapdzīvotos apgabalus, EEZ EBTA valstīm ir jāsniedz pietiekami pierādījumi tam, ka ir izpildīti piemērojamie 169. punkta nosacījumi.
                     
                  
                     
                        4.
                     
                     
                        Attiecībā uz iepriekš nedefinētajiem apgabaliem, kas noteikti atbilstoši 1.–5. kritērijam, EEZ EBTA valstīm jāsniedz pietiekami pierādījumi tam, ka ir izpildīti piemērojamie 175., 176. un 177. punkta nosacījumi.
                     
                  
      
      
         
            VI PIELIKUMS
            
               Tērauda nozares definīcija
            
            Šajās pamatnostādnēs “tērauda nozare” ir viena vai vairāku šādu produktu ražošana:
            
                        a)
                     
                     
                        čuguns un ferosakausējumi: čuguns tērauda ražošanai, liešanai un citi čuguna veidi, spoguļčuguns un augsta oglekļa satura feromangāns, neskaitot citus ferosakausējumus;
                     
                  
                        b)
                     
                     
                        neapstrādāti dzelzs izstrādājumi un pusfabrikāti, parastais tērauds vai speciālais tērauds: šķidrais tērauds, liets vai neliets lietņos, ieskaitot lietņus pusfabrikātu kalšanai: velmējumi, sagataves un plāksnes; lokšņu stieņi un baltā skārda sagataves; karsti velmēti platprofila tinumi, izņemot šķidrā tērauda ražošanu mazo un vidējo lietuvju lējumiem;
                     
                  
                        c)
                     
                     
                        karsti apstrādāti dzelzs, parastā tērauda vai speciālā tērauda ražojumi: sliedes, gulšņi, uzliktņi, balstpaliktņi, sijas, smagie profili 80 mm un vairāk, rievkonstrukcijas, stieņi un profili mazāki par 80 mm un joslas mazākas par 150 mm, stiepļu stieņi, apaļš un kvadrātveidīgs tērauds caurulēm, karsti velmētas stīpas un lentas (tostarp cauruļu sloksnes), karsti velmētas loksnes (pārklātas vai nepārklātas), plāksnes un loksnes ar 3 mm un lielāku biezumu, universālās plāksnes ar 150 mm un lielāku biezumu, izņemot stieples un stiepļu izstrādājumus, pulētos stieņus un dzelzs lējumus;
                     
                  
                        d)
                     
                     
                        auksti apstrādāti ražojumi: baltais skārds, skārds ar alvas un svina klājumu, melnais skārds, cinkotas loksnes, citādas pārklātas loksnes, auksti velmētas loksnes, elektriskās loksnes un lentes baltā skārda ražošanai, auksti velmētas plāksnes tinumos un lentēs;
                     
                  
                        e)
                     
                     
                        caurules: visas bezšuvju tērauda caurules, metinātas tērauda caurules ar diametru lielāku par 406,4 mm.
                     
                  
      
      
         
            VII PIELIKUMS
            
               Informācija, kura jāiekļauj reģionālā ieguldījumu atbalsta pieteikumā
            
            
                     
                        1.
                     
                     
                        Informācija par atbalsta saņēmēju:
                        
                                    —
                                 
                                 
                                    nosaukums, galvenās mītnes juridiskā adrese, galvenā darbības joma (NACE kods);
                                 
                              
                                    —
                                 
                                 
                                    apliecinājums, ka uzņēmums nav grūtībās nonācis uzņēmums atbilstoši definīcijai glābšanas un pārstrukturēšanas pamatnostādnēs;
                                 
                              
                                    —
                                 
                                 
                                    izziņa, kurā norādīts atbalsts (de minimis un valsts atbalsts), kas pēdējo triju gadu laikā piešķirts citiem ieguldījumiem tajā pašā 3. līmeņa statistikas reģionā, kurā paredzēts veikt jauno ieguldījumu; izziņa, kurā norādīts reģionālais atbalsts, kuru citas piešķīrējiestādes piešķīrušas vai plāno piešķirt tam pašam projektam;
                                 
                              
                                    —
                                 
                                 
                                    izziņa, kurā norādīts, vai uzņēmums ir izbeidzis to pašu vai līdzīgu darbību EEZ pēdējo divu gadu laikā līdz šā pieteikuma iesniegšanai;
                                 
                              
                                    —
                                 
                                 
                                    izziņa, kurā norādīts, vai atbalsta saņēmējs pieteikuma iesniegšanas brīdī plāno izbeigt šādu darbību divu gadu laikā no atbalstāmā ieguldījuma pabeigšanas;
                                 
                              
                                    —
                                 
                                 
                                    attiecībā uz atbalstu, kuru piešķir saskaņā ar shēmu: apliecinājums par darbības nepārcelšanu.
                                 
                              
                  
                     
                        2.
                     
                     
                        Informācija par atbalstāmo ieguldījumu:
                        
                                    —
                                 
                                 
                                    īss ieguldījuma apraksts;
                                 
                              
                                    —
                                 
                                 
                                    īss apraksts par gaidāmo pozitīvo ietekmi uz attiecīgo apgabalu (piemēram, radīto vai saglabāto darbvietu skaits, pētniecības, izstrādes un inovācijas darbības, mācības, kopu veidošanās un projekta iespējamais devums reģionālās ekonomikas zaļās (1) un digitālās pārkārtošanās ziņā);
                                 
                              
                                    —
                                 
                                 
                                    piemērojamais juridiskais pamats (valsts, EEZ vai valsts un EEZ līmenī);
                                 
                              
                                    —
                                 
                                 
                                    plānotais darbu sākuma un ieguldījuma pabeigšanas datums;
                                 
                              
                                    —
                                 
                                 
                                    ieguldījuma veikšanas vieta(-as).
                                 
                              
                  
                     
                        3.
                     
                     
                        Informācija par ieguldījuma finansējumu:
                        
                                    —
                                 
                                 
                                    ieguldījuma izmaksas un citas saistītās izmaksas, paziņotā atbalsta pasākuma izmaksu un ieguvumu analīze;
                                 
                              
                                    —
                                 
                                 
                                    kopējās attiecināmās izmaksas;
                                 
                              
                                    —
                                 
                                 
                                    ieguldījuma veikšanai nepieciešamā atbalsta summa;
                                 
                              
                                    —
                                 
                                 
                                    atbalsta intensitāte.
                                 
                              
                  
                     
                        4.
                     
                     
                        Informācija par atbalsta nepieciešamību un tā paredzamo ietekmi:
                        
                                    —
                                 
                                 
                                    īss apraksts par atbalsta nepieciešamību un tā ietekmi uz lēmumu par ieguldījumiem vai lēmumu par atrašanās vietu. Ir jāietver arī apraksts par ieguldījuma vai atrašanās vietas alternatīvām gadījumā, ja atbalsts netiktu piešķirts;
                                 
                              
                                    —
                                 
                                 
                                    apliecinājums, ka starp atbalsta saņēmēju un darbuzņēmējiem nav noslēgta neatgriezeniska vienošanās par ieguldījuma īstenošanu.
                                 
                              
                  
               (1)  Tostarp attiecīgā gadījumā informācija par to, vai ieguldījums ir “vides ziņā ilgtspējīgs” ES Taksonomijas regulas (ES) 2020/852 (OV L 198, 22.6.2020., 13. lpp.) vai citas līdzvērtīgas metodikas nozīmē.
         
      
      
         
            VIII PIELIKUMS
            
               Informācija, kas minēta 136. punktā
            
            136. punkta 2) apakšpunktā minētajā informācijā par individuālā atbalsta piešķīrumiem jāietver turpmāk minētais.
            
                        —
                     
                     
                        Informācija par individuālā atbalsta saņēmēju (1):
                        
                                    —
                                 
                                 
                                    nosaukums,
                                 
                              
                                    —
                                 
                                 
                                    atbalsta saņēmēja identifikators.
                                 
                              
                  
                        —
                     
                     
                        Atbalsta saņēmēja veids pieteikuma iesniegšanas brīdī:
                        
                                    —
                                 
                                 
                                    MVU,
                                 
                              
                                    —
                                 
                                 
                                    lielais uzņēmums.
                                 
                              
                  
                        —
                     
                     
                        Atbalsta saņēmēja atrašanās vietas statistikas reģions 2. līmeņa vai sīkākā dalījumā
                     
                  
                        —
                     
                     
                        Atbalsta saņēmēja galvenā darbības joma saistībā ar atbalstu (NACE grupas līmenī – trīsciparu kods) (2)
                        
                     
                  
                        —
                     
                     
                        Atbalsta elementa pilnā summa valsts valūtā
                     
                  
                        —
                     
                     
                        Ja tā atšķiras no atbalsta elementa – atbalsta pilnā nominālā summa valsts valūtā (3)
                        
                     
                  
                        —
                     
                     
                        Atbalsta instruments (4):
                        
                                    —
                                 
                                 
                                    dotācija/procentu likmes subsīdija/parāda norakstīšana,
                                 
                              
                                    —
                                 
                                 
                                    aizdevums/atmaksājams avanss/atmaksājama dotācija,
                                 
                              
                                    —
                                 
                                 
                                    garantija,
                                 
                              
                                    —
                                 
                                 
                                    nodokļu atvieglojums/atbrīvojums no nodokļiem,
                                 
                              
                                    —
                                 
                                 
                                    riska finansējums,
                                 
                              
                                    —
                                 
                                 
                                    cits (norādīt).
                                 
                              
                  
                        —
                     
                     
                        Piešķiršanas datums un publicēšanas datums
                     
                  
                        —
                     
                     
                        Atbalsta mērķis
                     
                  
                        —
                     
                     
                        Piešķīrējiestāde(-es)
                     
                  
                        —
                     
                     
                        Attiecīgā gadījumā – pilnvarotā subjekta nosaukums un izraudzīto finanšu starpnieku nosaukumi
                     
                  
                        —
                     
                     
                        Atbalsta pasākuma atsauces numurs (5)
                        
                     
                  
               (1)  Izņemot komercnoslēpumus un citu konfidenciālu informāciju, ja ir sniegts pietiekams pamatojums un Uzraudzības iestāde tam ir piekritusi (Uzraudzības iestādes Pamatnostādnes par dienesta noslēpumu valsts atbalsta lēmumu jomā, OV L 154, 8.6.2006., 27. lpp., un EEZ papildinājums Nr. 29, 8.6.2006., 1. lpp.).
            
               (2)  Eiropas Parlamenta un Padomes Regula (EK) Nr. 1893/2006 (2006. gada 20. decembris), ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). Minētā regula ir iekļauta EEZ līguma XXI pielikumā ar EEZ Apvienotās komitejas Lēmumu Nr. 61/2007 (OV L 266, 11.10.2007., 25. lpp., un EEZ papildinājums Nr. 48, 11.10.2007., 18. lpp.).
            
               (3)  Dotācijas bruto ekvivalents vai attiecīgā gadījumā ieguldījuma summa. Attiecībā uz darbības atbalstu var norādīt atbalsta gada summu par katru atbalsta saņēmēju. Attiecībā uz fiskālajām shēmām šo summu var norādīt pa 139. punktā noteiktajiem diapazoniem. Norādāmā summa ir maksimāli atļautais nodokļu atvieglojums, nevis gada laikā atskaitītā summa (piemēram, nodokļu kredīta gadījumā jānorāda maksimāli atļautais nodokļu kredīts, nevis faktiskā summa, kura var būt atkarīga no apliekamajiem ienākumiem un katru gadu var mainīties).
            
               (4)  Ja atbalstu piešķir, izmantojot vairākus atbalsta instrumentus, atbalsta summa jānorāda par katru instrumentu.
            
               (5)  Numurs, ko Uzraudzības iestāde piešķīrusi 3. iedaļā minētajā paziņošanas procedūrā.